Αποστολέας Θέμα: Cubase/Nuendo ( Αποριες-προβληματα-επιλυση ) (Αναγνώστηκε 51126 φορές)\nΑπ: Ερώτηση σχετική με το tempo στο Cubase\n« Απάντηση #125 στις: 22/08/08, 00:22 »\nχίλια thanx νομίζω πως κατάλαβα!\nΘα το τσεκάρω αύριο από το pc και εδώ είμαστε αν παει κάτι στραβά\n« Απάντηση #126 στις: 17/12/08, 12:04 »\nΚαλημερα παιδες..ειμαι καινουριος σχετικα στο forum και εχω μερικες αποριες στο cubase!!\nΕχω εγκαταστησει το cubase sx3 ομως ενω στην αρχη ''εβλεπε'' κανονικα τους drivers της εξωτερικης καρτας ηχου ( Edirol AU-4fx ) τωρα δεν τους ''βλεπει''..\nΑπο Divices -> Divice Setup -> VST Audiobay στην επιλογη Master Asio Driver μπορω να επιλεξω μονο τα εξης δυο : Asio direct x full duplex driver και Asio multimedia driver, τους drivers της καρτας μου δεν τους βλεπω πουθενα..Με αποτελεσμα να εχω καθηστερηση ενω στην αρχη που εβλεπε τους drivers της καρτας ηταν ολα οκ!!!\nΙσως να εκανα κατι λαθος ομως δεν μπορω να βρω ακρη!!\nΘα πρεπει να σας πω οτι η Onboard καρτα μου ειναι realtek και δεν ειναι απενεργοποιημενη,μηπως θα επρεπε?\nΕλπιζω να εγινα κατανοητος και να μην σας μπερδεψα!! Σας ευχαριστω εκ των προτερων!!\n« Απάντηση #127 στις: 17/12/08, 12:27 »\n1) Απενεργοποιησε την καρτα Realtek και μεσα απο τα XP ( uninstall κι οχι απλως disable ) και μεσα απο το BIOS\n2) Κατεβασε τους τελευταιους drivers της καρτας σου. Ακολουθα κατα γραμμα τις οδηγιες που δινει ο κατασκευαστης για την εγκατασταση ( πχ, εαν σου λεει "βγαλτε το USB πριν την εγκατασταση", κανε το )\n3) Βεβαιωσου πως απο το Control Panel-Sound and Audio Devices ειναι ρυθμισμενη η καρτα σαν εξοδος και εισοδος.\n4) Τελος, εαν λειτουργεις σε Vista ή τρεχεις πειρατικο το Cubase, να ξερεις πως πολλα προβληματα θα σου δημιουργουνται κατα καιρους'\n« Απάντηση #128 στις: 18/12/08, 00:47 »\nΤα πρωτα δυο βηματα πηγαν καλα..Στο τριτο,πως θα κανω αυτη τη ρυθμιση?Επισης πηγαινω στο sound and audio devices και βλεπω πως η καρτα ηχου μου αναγραφετε σαν AU-4fx και οχι με ολοκληρο το μοντελο,δλδ Edirol AU-4fx οπως εβλεπα πριν!!..Επισης παρατηρω πως οταν κανω διπλο κλικ στο : Υπολογιστης -> Ιδιοτητες -> και κοιταω τους drivers τη καρτας φαινονται σαν usb audio device ενω κανονικα θα επρεπε να αναγραφετε η μαρκα και το μοντελο της καρτας ( ετσι δεν ειναι? ) ..\nΚαι τελος να σου πω οτι οντως ειναι σπασμενο το cubase,ελπιζω να μην ειναι απο αυτο το προβλημα!!\nΤι μπορει να φταει σε αυτην την περιπτωση?\nΚαλη συνεχεια και συγγνωμη για την καθηστερηση ( εχω μεγαλο latency )\n« Απάντηση #129 στις: 18/12/08, 01:07 »\nΑπεγκατεστησε την καρτα σου και εγκατεστησε την ξανα! Ειναι η υστατη λυση και μαλλον αυτη θα σου δωσει τη λυση!\n« Απάντηση #130 στις: 18/12/08, 19:08 »\nΕκανα επανεγκατασταση τους drivers ( προσεχτικα αυτη τη φορα - κατι που δεν ειχα κανει πριν ) και ενεργοποιησα τους advanced drivers που διαθετει η καρτα απο το πλαι και λειτουργει κανονικα!! Νομιζω πως δεν θα αντιμετωπισω προβλημα,αφου βλεπει κανονικα την καρτα ηχου ο υπολογιστης αλλα και το cubase!! το μονο σιγουρο ειναι οτι δεν εχω latency!!κατι ειναι κ αυτο!!\nΕυχαριστω για την βοηθεια φιλε freemind!!\nΚαλη συνεχεια σε οτι κ αν κανεις!!\n« Απάντηση #131 στις: 11/02/09, 16:00 »\nΔημιουργώ ένα group channel για να ''ρίξω'' σε αυτό 4 επιμέρους κανάλια, επιλέγω και από το ''out'' των καναλιών το group και όλα καλά μέχρι εκεί.. Όταν πάω όμως να panάρω τα κανάλια (από την καρτέλα ''channel'' του κάθε καναλιού), αντί για τη συνηθισμένη μπλε μπάρα που κινείται αριστερά-δεξιά, γράφει ''no panner''...\nΛογικά, κάτι πρέπει να ρυθμίσω αλλά... τι?\n« Απάντηση #132 στις: 16/07/09, 19:24 »\nΛοιπόν καταρχάς θα ήθελα να αναφέρω για άλλη μια φορά το asio4all το οποίο μειώνει σε αμελητέο βαθμό το latency στο cubase!! Μια απλή αναφορά!\nΕν πρώτοις θα ήθελα να αναφέρω ότι ενδιαφέρομαι για ήχους όπως πιάνο, φλάουτο, ακορντεόν, ξυλόφωνο, ηλεκτρική κλασσική κιθάρα, μπάσο, μπουζούκι κλπ .\nΤο μπουζούκι θεωρώ ότι δεν υπάρχει κάτι σχετικό οπότε έχω πάψει να το παλεύω. Φυσικά μου λέτε αν σκέφτεστε κάτι. Έχετε να συστήσετε κάποια συγκεκριμένα plugins για cubase που θα μπορούσα να είχα πιο αποδοτικό και πειστικό ήχο με το cubase;\nΘα ήθελα να προσθέσω ότι με το finale του 2008 και του 2009 έχει παρόμοιους ήχους ( εκτός από μπουζούκι) σε καλή ποιότητα αλλά δεν θέλω να χρησιμοποιήσω το finale. Το vst είναι το smartmusic. Θα μπορούσα με κάποιο τρόπο να περνούσα στο cubase αυτούς τους ήχους;\n« Απάντηση #133 στις: 05/05/15, 00:07 »\nΓεια σας παίδες !!!\nΈχω μία ερώτηση : Μπορεί να γίνει quantize σε audio track στο cubase LE4? Αν ναι, με ποιο τρόπο?\n32771 Εμφανίσεις 10/08/09, 14:28\n2933 Εμφανίσεις 23/06/08, 01:48\n1464 Εμφανίσεις 02/06/08, 19:52\n3249 Εμφανίσεις 19/09/09, 18:45\n2717 Εμφανίσεις 08/03/09, 22:21\n3160 Εμφανίσεις 22/09/08, 12:35\n2463 Εμφανίσεις 04/12/08, 22:23\n1366 Εμφανίσεις 14/07/09, 11:41\n4444 Εμφανίσεις 26/05/09, 02:17\n1646 Εμφανίσεις 30/09/10, 23:17


Το Circuit of the Αmericas είναι η 10η τοποθεσία που φιλοξενεί Grand Prix στις ΗΠΑ. Από το ντεμπούτο του, το 2012 είναι εξαιρετικά δημοφιλές. Η πίστα φημίζεται για τις θεαματικές υψομετρικές διαφορές που έχει με πιο χαρακτηριστική την ανάβαση 40 μέτρων στην στροφή 1, ένας συνδυασμός πετάλου με S. Η πίστα διαθέτει μια μεγάλη ποικιλία στροφών συνδυάζοντας μερικά από τα καλύτερα χαρακτηριστικά άλλων διαδρομών. Έτσι δημιουργείται μια ευρεία πρόκληση για τα ελαστικά που δοκιμάζονται σε όλους τους τομείς. Ο καιρός είναι επίσης ευμετάβλητος το απόγευμα έχει συνήθως ζέστη, αλλά το πρωί κάνει κρύο, έτσι είναι δύσκολο να προβλέψεις με ακρίβεια τη θερμοκρασία οδοστρώματος. Όπως πέρυσι έτσι και φέτος επιλέξαμε τη μέση και τη μαλακή γόμα P Zero.\nPaul Hembery, αγωνιστικός διευθυντής Pirelli: «Οι ΗΠΑ πάντα μας προσφέρουν ένα θερμό καλωσόρισμα και ένα φανταστικό αγωνιστικό Σαββατοκύριακο. Όπως για όλους τους άλλους συμμετέχοντες στη F1 έτσι και για μας, οι ΗΠΑ είναι μια πολύ σημαντική αγορά κα είναι κρίσιμο να έχουμε αγώνα εδώ. Ως πίστα περιέχει όλα όσα θα μπορούσε και απαιτεί από τα ελαστικά το μέγιστο σε όλους τους τομείς. Επιλέξαμε τη μέση και τη μαλακή γόμα που έχουν τη δυναμική ν’ αντιμετωπίσουν την ευρεία γκάμα απαιτήσεων και καιρικών συνθηκών. Καθώς το πρωτάθλημα οδηγών βρίσκεται σε καθοριστικό σημείο θα υπάρχει μεγάλη απήχηση και δεν μπορούμε να σκεφτούμε καλύτερο μέρος για να δώσει παράσταση η Formula 1. Η διαμόρφωση της πίστας και η επιλογή των ελαστικών προσφέρει πολλές δυνατότητες για προσπέρασμα αλλά και διαφορετικές στρατηγικές. Καθώς ο χρόνος εισόδου στα πιτ είναι σχετικά μικρός προβλέπουμε έναν αμφίρροπο αγώνα, αυτό αποζητά και ο κόσμος. Σπάνια βλέπουμε τόσο ανοιχτό και συναρπαστικό ανταγωνισμό όπως εδώ πέρυσι, λόγω της μεγάλης ποικιλίας στρατηγικών».\nΥπάρχουν συνολικά 20 στροφές, σ’ αυτές περιλαμβάνεται η ανηφόρα της πρώτης στροφής όπου αν ρισκάρεις φρενάρεις πιο αργά. Αμέσως μετά η ασυνήθιστη στροφή 1 αλλά και η αντίθετη με τους δείκτες του ρολογιού φορά της πίστας δίνει στους οδηγούς μια διαφορετική αίσθηση. Τα όρια της πίστας είναι ιδιαίτερα πλατιά στις στροφές ώστε να είναι εφικτές διαφορετικές αγωνιστικές γραμμές και να διευκολύνονται τα προσπεράσματα. Υπάρχουν 3 μεγάλες ευθείες στις οποίες ψύχονται τα ελαστικά και στο τέλος τους, το φρενάρισμα είναι κρίσιμο, καθώς μειώνεται λίγο η θερμοκρασία των ελαστικών. Αυτό επηρεάζει επίσης την αλλαγή κατεύθυνσης στις πολύ γρήγορες καμπές, καθώς πρέπει άμεσα ν’ ανέβει πάλι η θερμοκρασία στα ελαστικά. Στο παρελθόν οι θερμοκρασίες οδοστρώματος κυμαίνονταν από 18 έως 37 βαθμούς Κελσίου μέσα στην ίδια μέρα, καθιστώντας τη διαχείριση των ελαστικών μια δύσκολη άσκηση. Το αεροδυναμικό σετάρισμα τείνει προς μέσο επίπεδο κάθετης δύναμης/απόδοσης με έμφαση στη μηχανικά παραγόμενη πρόσφυση που προσφέρουν τα ελαστικά. Ειδικά στο πρώτο μισό της πίστας που υπάρχουν απότομες αλλαγές πορείας υπό υψηλή ταχύτητα αυτό, η πρόσφυση είναι πολύ σημαντική. Οι οδηγοί κινούνται στο 60% της διαδρομής με τέρμα γκάζι και φρενάρουν 10 φορές, τιμές στο μέσο όρο του πρωταθλήματος.\nΟ Lewis Hamilton κέρδισε για λογαριασμό της Mercedes εκκινώντας δεύτερος και υιοθετώντας στρατηγική 2 pit stop ενώ στο παρελθόν γίνονταν μόνο μια αλλαγή στο Ώστιν. Εκκίνησε τον αγώνα των 56 γύρων με τη μαλακή γόμα και έβαλε τη μέση γόμα στον 16ο και στον 33ο γύρο μολονότι η εμφάνιση του αυτοκινήτου ασφαλείας στην αρχή, επηρέασε την στρατηγική του.\nTags #GP #αμερικανικό #γόμα #Μέσι


tanea.gr > Ομάδα > Ψήφος εμπιστοσύνης\nΣυγκινημένοι οι Πάμπλο Κοντρέρας και Αντελίνο Βιεϊρίνια αποχαιρετούν τον κόσμο του ΠΑΟΚ που τους αποθεώνει. Η γενική άποψη που επικρατεί στην Τούμπα είναι ότι η αποχώρησή τους αλλά και μία γενικότερη αυστηρή οικονομική πολιτική από τη διοίκηση είναι αναγκαίο κακό\nΡεπανάς Αντώνης 5 Ιανουαρίου 2012 | 02:29\nΟι συγκεντρώσεις φιλάθλων έξω από τα αποδυτήρια του γηπέδου της Τούμπας είναι συνηθισμένο φαινόμενο και δεν ήταν λίγοι αυτοί που χθες περίμεναν ότι μετά το τέλος της αναμέτρησης του ΠΑΟΚ με τον Λεβαδειακό θα επαναλαμβάνονταν το ίδιο σκηνικό. Μαζεμένος κόσμος, είτε για ένα νέο λαϊκό δικαστήριο σε περίπτωση που έχανε η ομάδα, είτε για να αποχαιρετήσουν τους Βιεϊρίνια και Κοντρέρας, στην τελευταία τους ημέρα στην ομάδα του Δικεφάλου. Το τελικό 3-1 με το οποίο επιβλήθηκε ο ΠΑΟΚ επί του Λεβαδειακού έδινε την ευκαιρία στους φιλάθλους να μαζευτούν για να αποχαιρετήσουν δύο από τους αγαπημένους τους ποδοσφαιριστές και στον Θόδωρο Ζαγοράκη να ανασάνει με ανακούφιση, αφού σε περίπτωση ήττας, θα ζούσε μια ακόμη δύσκολη νύχτα στα γραφεία του συλλόγου.\nΗ χθεσινή ημέρα για τον ΠΑΟΚ ήταν ημέρα χαράς αλλά και συγκίνησης. Χαράς, γιατί το πείραμα του Μπόλονι με τη χρησιμοποίηση νέων παικτών δείχνει να πετυχαίνει και συγκίνησης, επειδή οι Βιεϊρίνια και Κοντρέρας αποχαιρέτησαν την Τούμπα.\n«Κάποια μέρα θα γυρίσω στον ΠΑΟΚ», επαναλάμβανε ο Αντελίνο Βιεϊρίνια, με δάκρυα στα μάτια, χαιρετώντας τον κόσμο του Δικεφάλου και βάζοντας το χέρι στην καρδιά. Το ίδιο και ο Κοντρέρας που βρίσκονταν πλάι του. Πήγαν μαζί μέχρι τη θύρα 4, λίγο πριν αρχίσει το παιχνίδι, πέταξαν από μια φανέλα τους στην κερκίδα και αποχώρησαν καταχειροκροτούμενοι. «Εμείς μαζί για μια ζωή αετέ, αετέ δικέφαλε» ήταν το σύνθημα που δονούσε την ατμόσφαιρα και ο Βιεϊρίνια σήκωνε το χέρι του για να σκουπίσει τα δάκρια που έτρεχαν από τα μάτια του. Το ίδιο και ο Κοντρέρας που σήμερα στις 14.00 θα παραχωρήσει αποχαιρετιστήρια συνέντευξη Τύπου.\nΣτο καθαρά αγωνιστικό μέρος της χθεσινής ημέρας, ο ΠΑΟΚ επιβλήθηκε άνετα του Λεβαδειακού με 3-1. Το 1-0 έκανε ο Ιβιτς στο 21', το 2-0 ο Αθανασιάδης στο 49', το 3-0 ο ίδιος παίκτης στο 85', ενώ στο τελευταίο λεπτό των καθυστερήσεων ο Ναπολεόνι εκμεταλλεύτηκε την άστοχη έξοδο του Γλύκου και μείωσε σε 3-1. Στο 90' ο Σταφυλίδης είχε δοκάρι.\nΤην κίτρινη κάρτα είδαν οι Μαλεζάς, Γιάννου, Λαζάρ, Μουλόπουλος.\nΔιαιτητής της αναμέτρησης ήταν ο Μήτσιος (Ηπείρου). Βαθμοί 7 με άριστα το 10.\nΠΑΟΚ: Γλύκος, Λίνο, Ετο (53' Σταφυλίδης), Μαλεζάς, Κατσικάς, Γκαρσία, Φωτάκης (80' Λάζαρ), Ιβιτς (67' Γιάννου), Γεωργιάδης, Σαλπιγγίδης, Αθανασιάδης.\nΛεβαδειακός: Κυριακίδης, Μουλόπουλος, Τομάς, Κοιλιάρας (68' Ναπολεόνι), Μελισσάς (56 Ζαουί), Βασιλείου, Ζησόπουλος, Φαβάλι, Λισγάρας, Κουτσόπουλος, Κόρμπος (78' Πόποβιτς).


Wittelshofen - Ξενοδοχεία\nWittelshofen: Αναζήτηση ξενοδοχείων\nΔείτε ξενοδοχεία για Wittelshofen στο χάρτη\nWittelshofen: Εξερευνήστε την πόλη\nWittelshofen: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Wittelshofen.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Wittelshofen) θα βρείτε καταλύματα που ικανοποιούν τις ανάγκες όλων των ταξιδιωτών. Wittelshofen: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Wittelshofen), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Wittelshofen) είναι εδώ με την εγγύηση χαμηλότερης τιμής μας.\nWittelshofen: Ποια είναι τα καλύτερα μέρη για τη διαμονή σας εδώ;\nWittelshofen: Σε αυτό το μέρος θα βρείτε καταλύματα με τιμές που ξεκινούν από 40 EUR. Διαλέξτε μία από τις 300 προσφορές μας και επωφεληθείτε από εκπτώσεις έως και 45%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Wittelshofen) και στη γύρω περιοχή:\nWittelshofen: Τι να δείτε και να κάνετε\nWittelshofen: Τι μπορείτε να δείτε στη γύρω περιοχή;\n• Ιστορική τοποθεσία Romerpark Ruffenhofen (2,9 χλμ. από το κέντρο της πόλης)\n• Κάστρο Dennenlohe (11,4 χλμ. από το κέντρο της πόλης)\n• Μοναστήρι Ρωμαϊκού Ρυθμού (14,6 χλμ. από το κέντρο της πόλης)\n• Εκκλησία Αγίου Γεωργίου (10,2 χλμ. από το κέντρο της πόλης)\nWittelshofen: Τι μπορείτε να κάνετε στη γύρω περιοχή;\n• Μουσείο Limeseum (3,2 χλμ. από το κέντρο της πόλης)\n• Μουσείο Kinder-Zeughaus (10,4 χλμ. από το κέντρο της πόλης)\n• Μουσείο Ποταμού και Λίμνης FLUVIUS (10,5 χλμ. από το κέντρο της πόλης)\n• Λέσχη Γκολφ Dinkelsbuehl Golfclub (12,1 χλμ. από το κέντρο της πόλης)\n• Μουσείο Haus der Geschichte Dinkelsbühl (9,4 χλμ. από το κέντρο της πόλης)\n>Wittelshofen: Ποια είναι η καλύτερη περίοδος για να επισκεφτείτε αυτό το μέρος;


1922‑2022, εκατό χρόνια από την Μικρασιατική Καταστροφή | StoNisi.gr\n1922‑2022, εκατό χρόνια από την Μικρασιατική Καταστροφή\nΜνήμη, τραύμα, καταστροφή, λεηλασία, εξόντωση, ξεριζωμός, προσφυγιά, χαμένες πατρίδες...\nΧωρούν σε μερικές λέξεις ο πόνος και το βάρος της ιστορίας;\nΑρκούν οι μνήμες από τις αφηγήσεις των γιαγιάδων και των παππούδων μας για να αντιληφθούμε το μέγεθος της φρίκης; Αρκούν οι εκδηλώσεις μνήμης για να συνδεθούμε ξανά με την ιστορία μας;\nΔεν ξέρω αν υπάρχει απάντηση.\nΗ δική μου μνήμη όπως και όλων όσοι έχουν Μικρασιάτες προγόνους, συγκροτήθηκε από τα λόγια της γιαγιάς, Γεωργίας Δουκάκη παιδί πρόσφυγα από το Αδραμμύτι που στη ζωή προχώρησε με το επίσης παιδί προσφύγων Παναγιώτη Χριστόφα από τα Μοσχονήσια.\nΜεταφέρω τη μνήμη αυτή στα παιδιά μου ως πολύτιμη κληρονομιά. Ως χρέος απότισης φόρου τιμής σε αυτούς που σφαγιάστηκαν, σε αυτούς που έζησαν με την αγωνία των αγνοούμενών τους, σε αυτούς που έχασαν το βιός τους, σε αυτούς που πήραν το δρόμο της προσφυγιάς είτε ως κυνηγημένοι των ημερών εκείνου του Σεπτέμβρη, είτε ως θύματα των εκκαθαρίσεων που προηγήθηκαν, είτε ως ανταλλαχθέντες πληθυσμοί μεταγενέστερα.\nΗ μνήμη, μας συνδέει με το παρελθόν μας, μας κάνει να σκάβουμε βαθιά μέσα από τις προσωπικές ιστορίες να βρούμε τις ρίζες μας, ίσως για να συμφιλιωθούμε με το κληρονομημένο τραύμα.\nΜε σεβασμό να θαυμάσουμε τους ανθρώπους που άθελα τους έγιναν οι ήρωες μας προσπαθώντας να σωθούν, να επιζήσουν και να σταθούν στη νέα πατρίδα, κατορθώνοντας να επιβιώσουν, να ζήσουν, να αναδημιουργηθούν, αντιμετωπίζοντας πέρα από τον πόνο της θηριωδίας και τη νέα πραγματικότητα των διακρίσεων, της επιφυλακτικότητας και της εχθρικότητας τμημάτων των τοπικών κοινωνιών.\nΟι ξεχωριστοί αυτοί ήρωες, αυτοί που επέζησαν, έζησαν ίσως τη ζωή τους μέσα σε μία διαρκή διαδικασία ταυτότητας που ορίστηκε από την ανάγκη να επιβιώσουν, από τον πόνο της απώλειας και από την ζωντανή ως το τέλος τους επιθυμία να βρεθούν έστω μία φορά «πίσω» στις χαμένες τους πατρίδες. Η δύναμή τους και η νοσταλγία τους ζωντανή και μέσα μας πια, μέσα από τις εικόνες τους και τις μυρωδιές τους, από τις αφηγήσεις τους.\nΗ παρουσία των Μικρασιατών προσφύγων ήταν καταλυτική για την παραγωγή και την ανάπτυξη της Ελλάδας τα επόμενα χρόνια, ήταν καταλυτική παράλληλα για την κουλτούρα και την τέχνη.\nΗ ίδια η Μικρασιατική Καταστροφή ήταν επιπλέον διαμορφωτής όλων των κοινωνικών και πολιτικών αλλαγών των επόμενων ετών, το γεωπολιτικό αποτύπωμα της δε, παραμένει ζωντανό ως σήμερα.\nΘα μείνω στους ανθρώπους της και στην επέτειο μνήμης, αυτής που ως ελάχιστο φόρο τιμής στα θύματα της τραγωδίας, πρέπει να τη διατηρούμε. Είναι το ιστορικό μας καθήκον που γίνεται προσωπικό.\nΟι ξεριζωμένοι έφυγαν με έναν μπόγο στον ώμο, έτσι διηγούνται μεταξύ άλλων κι έπρεπε να χωρέσουν εκεί τα πολυτιμότερά τους. Οι αγνοούμενοι και οι νεκροί θα έμεναν πίσω...\nΕυτυχώς η θύμηση δεν χωρά σε μπόγο και ήρθε και έγινε ιστορία που ποτέ, κανείς, δεν πρέπει να ξεχάσει.\nΑντί επιλόγου παραθέτω ένα απόσπασμα από την «Αιολική Γη» του Ηλία Βενέζη:\n«Η γιαγιά γέρνει το κεφάλι της να το ακουμπήσει στα στήθια που την προστατέψανε όλες τις μέρες της ζωής της. Κάτι την μποδίζει και δεν μπορεί να βρει το κεφάλι ησυχία :σαν ένας βόλος να είναι κάτω από το πουκάμισο του γέροντα.\nΟ παππούς φέρνει στο χέρι του. Το χώνει κάτω από το ρούχο, βρίσκει το μικρό ξένο σώμα που ακουμπά στο κορμί του και που ακούει τους χτύπους της καρδιάς του.\n-Τι είναι ;\n-Δεν είναι τίποτα, λέει δειλά ο παππούς, σαν παιδί που έφταιξε\nΔεν είναι τίποτα. Λίγο χώμα είναι.\nΝαι, λίγο χώμα απ’ τη γη τους. Για να φυτέψουν ένα βασιλικό, της λέει, στον ξένο τόπο που πάνε. Για να θυμούνται\nΔεν είναι τίποτα λέω. Λίγο χώμα\nΓη, Αιολική Γη, Γη του τόπου μου.».


Στραβό ρινικό διάφραγμα – Πετρόπουλος Ιωάννης MD\nΓράφει ο ΙΩΑΝΝΗΣ ΠΕΤΡΟΠΟΥΛΟΣ Στρατιωτικός ιατρός – χειρουργός ωτοριν/λόγος, 404 ΓΣΝ, Λάρισα\nΤο στραβό ρινικό διάφραγμα αποτελεί ένα πολύ συχνό πρόβλημα που ταλαιπωρεί αρκετό κόσμο. Αποτελεί το πιο συχνό αίτιο δυσχέρειας της ρινικής αναπνοής και ευθύνεται για τις επίμονες ρινίτιδες, τις συχνές παραρρινοκολπίτιδες, τους πονοκεφάλους, το ροχαλητό, τις συχνές φαρυγγίτιδες, ακόμα και για περιπτώσεις απνοιών κατά τον ύπνο.\nΣτο 404 Γενικό Στρατιωτικό Νοσοκομείο Λάρισας (ΓΣΝΛ) πραγματοποιείται μια πρωτοποριακή επέμβαση πλαστικής ρινικού διαφράγματος.\nΗ συγκεκριμένη επέμβαση γίνεται με γενική αναισθησία με τη χρήση λαρυγγικής μάσκας και διαρκεί 15-20 λεπτά. Στο τέλος της χειρουργικής επέμβασης δεν τοποθετείται ενδορρινικός πωματισμός (γάζες), δεν προκαλείται περιοφθαλμικό οίδημα (πρήξιμο) και είναι εντελώς ανώδυνη. Ο ασθενής παραμένει στην κλινική για 6-7 ώρες και κατόπιν επιστρέφει στο σπίτι του. Την ημέρα του χειρουργείου απαγορεύεται η οδήγηση και συστήνεται ελαφρύ διαιτολόγιο (σούπες, γαλακτοκομικά, φρούτα).\nΤην επομένη του χειρουργείου, η διατροφή είναι ελεύθερη, ο ασθενής μπορεί να λουστεί, να κάνει μπάνιο και να επιστρέψει στις βασικές δραστηριότητές του. Αποφεύγεται για τις πρώτες ημέρες το φύσημα της μύτης και συστήνεται η αποφυγή έντονης σωματικής κόπωσης. Συστήνεται για τέσσερις ημέρες η λήψη αντιβιοτικής αγωγής και ο καθαρισμός του εσωτερικού της μύτης με ειδικά σπρέι.\nΤα αποτελέσματα του χειρουργείου είναι μόνιμα, ενώ η παραπάνω διαδικασία μειώνει το κόστος της αποκατάστασης του προβλήματος υγείας για την υπηρεσία, τόσο από πλευράς υλικών χειρουργείου όσο και εξόδων νοσηλείας.\nΤο άρθρο δημοσιεύτηκε στην εφημερίδα “ΕΛΕΥΘΕΡΟΤΥΠΙΑ” στις 23 Ιουλίου 2011.


Παγκόσμια ημέρα κατά του AIDS | Πολιτική | DW | 01.12.2006\nΣύμφωνα με τον Παγκόσμιο Οργανισμό Υγείας το AIDS θα αποτελεί μέχρι το 2030 την πιο συχνή μολυσματική ασθένεια.\nΣτην Κύπρο το πρόβλημα είναι μεγαλύτερο απ’ ό,τι πιστεύεται, ενώ χειρότερη αποδεικνύεται η κοινωνική αποστροφή που αντιμετωπίζουν καθημερινά οι φορείς.\nΟ ιός του AIDS από τότε που ταυτοποιήθηκε, πριν από 25 χρόνια, μέχρι σήμερα, προκαλεί φόβο, αποστροφή και κοινωνική περιθωριοποίηση. Παρόλο που η θεραπεία και η καταπολέμηση του ιού γνωρίζουν ήδη τρομερή πρόοδο, εξακολουθεί να αποτελεί ένα παγκόσμιο πρόβλημα.\nΣε πολλές χώρες οι φορείς του AIDS βιώνουν την περιθωριοποίηση από το οικογενειακό, φιλικό και κοινωνικό τους περιβάλλον. Σύμφωνα με επίσημα στοιχεία, στην Κύπρο, 500 άνθρωποι έχουν προσβληθεί από τον θανατηφόρο ιό. Η προκατάληψη απέναντι στους φορείς του AIDS αποδεικνύεται εξίσου σοβαρό πρόβλημα με την ίδια την ασθένεια.\nΟ Νίκος, ένας 37χρονος Κύπριος φορέας του AIDS εδώ και δέκα χρόνια, τονίζει ότι δεν είναι τόσο η ασθένεια που κάνει την ζωή του αφόρητη, αλλά η αποστροφή που βιώνει: «είναι σαν να είσαι φυλακισμένος. Ο κόσμος φοβάται ακόμη και να αγγίξει κάποιον που είναι φορέας, πιστεύουν ότι θα κολλήσουν με μία απλή επαφή. Είναι πολύ θλιβερό, είμαι βέβαιος ότι η κατάσταση θα μπορούσε να είναι πολύ διαφορετική».\nΟ Νίκος περνά τον περισσότερο καιρό κλεισμένος στο μικρό διαμέρισμά του στην Λευκωσία ακούγοντας μουσική ή ζωγραφίζοντας. Έχει σπουδάσει στην Αγγλία, αλλά είναι αδύνατο να βρει κάποια σταθερή δουλειά. Τα 400 Ευρώ που του δίνει το κράτος δεν φτάνουν για να καλύψουν τις ανάγκες του.\nΗ κοινή γνώμη, φαίνεται να αγνοεί το μέγεθος του προβλήματος και θεωρεί ότι οι φορείς του AIDS στην Κύπρο είναι πολύ λίγοι και δεν είναι περιθωριοποιημένοι.\nΕδώ και 5 χρόνια λειτουργεί το Κέντρο Υποστήριξης για τους φορείς του AIDS, το οποίο παρέχει οικονομική και ψυχολογική βοήθεια στους φορείς. Η διευθύντρια, Στέλλα Μιχαηλίδου υπογραμμίζει, ότι παρόλο που οι φορείς του AIDS αισθάνονται τρομερά μόνοι, φοβούνται να επικοινωνήσουν μεταξύ τους, καθώς ο κίνδυνος να διαδοθεί στη μικρή και συντηρητική κοινωνία της Κύπρου ότι πάσχουν από το θανατηφόρο ιό, είναι μεγάλος. Επιπλέον, όπως είπε η υπεύθυνη του Κέντρου, «υπάρχουν περιπτώσεις, στις οποίες οι φορείς έχασαν την δουλειά τους. Φέτος μάλιστα μία κοπέλα απολύθηκε δύο φορές, μόλις μαθεύτηκε ότι είναι φορέας του AIDS. Ασφαλώς δεν ανέφεραν ότι το έμαθαν. Βρήκαν μία άλλη δικαιολογία για να την απολύσουν.»\nΗ Στέλλα Μιχαηλίδου είναι από τους λίγους ανθρώπους στην Κύπρο που μιλάνε ανοιχτά για το AIDS. Υπογραμμίζει ότι ο αριθμός των φορέων αυξάνεται επικίνδυνα, κυρίως λόγω της αυξημένης χρήσης ναρκωτικών και των μειωμένων μέτρων πρόληψης – την ίδια στιγμή που η προκατάληψη και η περιθωριοποίηση είναι αυτά που σκοτώνουν τους φορείς του AIDS.\nΗ κυβέρνηση της Κύπρου παραχώρησε στο Κέντρο Υποστήριξης ένα χώρο με σκοπό να δημιουργήσει έναν ξενώνα. Φυσικά χρειάζονται αρκετά χρήματα ακόμη για να πραγματοποιηθεί αυτό το έργο, αλλά αυτό το πρώτο βήμα αποτελεί σημαντική πρόοδο στον τρόπο που αντιμετωπίζει η κοινωνία τους φορείς.\nΕπιμέλεια: Έφη Μουργελά


Χρήστος Κεδέρης: «Το χάντμπολ ίσως είναι το πιο γρήγορο άθλημα στον κόσμο» - Sideral Sport - Για αντοχή απο σίδηρο\nΧρήστος Κεδέρης: «Το χάντμπολ ίσως είναι το πιο γρήγορο άθλημα στον κόσμο»\nΑθλητής και γεννιέσαι και γίνεσαι. Όταν ισχύει το πρώτο, τότε το ταλέντο σου ξεχωρίζει από τα πρώτα χρόνια της ζωής σου και, ήδη στα 24 σου, μπορείς να νιώθεις περήφανος για πολλές σημαντικές στιγμές της πορείας σου. Έτσι έγινε και με τον Χρήστο Κεδέρη, ο οποίος ασχολείται με το χάντμπολ από την ηλικία των 8 χρονών. «Το χάντμπολ σου προσφέρει ένα διαφορετικό «μικρόβιο», μια αγάπη. Υπάρχουν παίκτες που δουλεύουν 10-12 ώρες, αλλά δεν θα χάσουν προπόνηση, γιατί έτσι είναι το «μικρόβιο», η αγάπη, σπάνιο αυτές τις μέρες», μας περιγράφει.\nΣυνέντευξη στον Θεόδουλο Παπαβασιλείου\nΠώς μπήκε το χάντμπολ στη ζωή σου και από ποια ηλικία άρχισες να ασχολείσαι συστηματικά;\nΤο χάντμπολ μπήκε στη ζωή μου στη Γ’ Δημοτικού. Ένα μεσημέρι στο ολοήμερο, καθώς έτρεχα και έκανα γυμναστική, με τράβηξε ο γυμναστής μου και μου μίλησε για το χάντμπολ. Πήγα κατευθείαν μετά το ολοήμερο και έκανα προπόνηση. Τώρα στα 24 μου δεν το μετανιώνω στιγμή!!\nΠοιες είναι οι ιδιαιτερότητες, αλλά και οι δυσκολίες του εν λόγω αθλήματος;\nΟι ιδιαιτερότητες που έχει το χάντμπολ σαν άθλημα είναι οι πολλές επαφές σώμα με σώμα, οι εναλλαγές στο σκορ μέσα σε πολύ λίγα λεπτά, οι πολλές επιθέσεις που γίνονται και οι πολύ γρήγορες εναλλαγές συναισθημάτων που υπάρχουν! Σε ένα λεπτό μπορεί να γίνουν και 7 και 8 επιθέσεις. Ίσως είναι το πιο γρήγορο άθλημα στον κόσμο. Οι δυσκολίες του αθλήματος είναι οι πολλοί τραυματισμοί. Ένα πολύ συχνό φαινόμενο είναι η ρήξη χιαστών ή τα προβλήματα στους ώμους, λόγω των πολλών αλμάτων, και τα πολλά τραβήγματα στον αέρα.\nΚαι τι προσφέρει σε αυτόν που το επιλέγει;\nΤο κάθε άθλημα προσφέρει διαφορετικά πράγματα, διαφορετικές συνήθειες. Το χάντμπολ σου προσφέρει ένα διαφορετικό «μικρόβιο», μια αγάπη. Υπάρχουν παίκτες που δουλεύουν 10-12 ώρες, αλλά δεν θα χάσουν προπόνηση, γιατί έτσι είναι το «μικρόβιο», η αγάπη, σπάνιο αυτές τις μέρες. Σίγουρα συμβαίνει και σε άλλα αθλήματα, άλλα όχι στον ίδιο βαθμό όπως στο χάντμπολ.\nΠοιες θεωρείς τις πιο σημαντικές στιγμές της μέχρι τώρα πορείας σου;\nΔεν θα ξεχάσω την κλήση στην Εθνική Ανδρών στα 18 μου. Θυμάμαι ότι ήμουν στη Θεσσαλονίκη με την τότε ομάδα μου (Διομήδης Άργους) και με πήρε ένας συμπαίκτης μου να μου το πει. Νόμιζα πως μου έκανε πλάκα στην αρχή, γιατί το συζήταγα τρώγοντας πρωινό και γελάγαμε! Μόλις κατάλαβα ότι μου λέει αλήθεια, έβαλα τα κλάματα. Ήταν το πιο όμορφο συναίσθημα και το κατάλαβα όταν άκουσα για πρώτη φορά τον εθνικό ύμνο δίπλα σε μεγάλους αθλητές, όπως ο Δημήτρης Καφφάτος που ήταν δίπλα μου και τον κοίταγα συνέχεια. Μια άλλη σημαντική στιγμή ήταν επίσης το πρωτάθλημα πέρσι με το ΙΕΚ Ξυνή, πάλι δίπλα σε μεγάλους αθλητές, όπως ο Τσιλιμπάρης, ο Αλβανός, ο Παπακυπριανού, ο Παπαδιονυσίου, και με πολύ καλούς φίλους!\nΓιατί πιστεύεις ότι το χάντμπολ δεν είναι τόσο προβεβλημένο άθλημα στην Ελλάδα, όσο σε κάποιες άλλες χώρες του εξωτερικού;\nΣτα προηγούμενα χρόνια πιστεύω ότι η προβολή ήταν μεγαλύτερη, ίσως λόγω της Εθνικής Ομάδας, και έτσι έβγαιναν κερδισμένα και τα σωματεία. Αυτήν τη στιγμή δεν μπορώ να πω τι φταίει, αλλά σίγουρα με πειράζει και με ενοχλεί που ένα τόσο όμορφο άθλημα δεν προβάλλεται. Και ευτυχώς φέτος, όπως και πρόπερσι, είχαμε την ΕΡΤ. Είναι μια μικρή βοήθεια και αυτή για την προβολή του αθλήματός μας.\nΓιατί θα πρότεινες σε κάποιον νέο αθλητή να το επιλέξει ή σε κάποιο γονιό να προτείνει στο παιδί του το άθλημα αυτό;\nΤο είπα και πιο πάνω∙ είναι ένα άθλημα πολύ γρήγορο και με πολλές επαφές. Χρειάζονται και οι 16 παίκτες. Οι αλλαγές γίνονται γρήγορα, χωρίς να σταματάει ο χρόνος και χωρίς να ρωτάς κανέναν. Απλά σου λέει ο προπονητής ότι μπαίνεις και πρέπει να είσαι έτοιμος. Έτσι, ο γονιός μπορεί να βλέπει να παίζει το παιδί του, να αγωνίζεται συνέχεια και να μένει σε αγωνία για 60 λεπτά.\nΠοιο διατροφικό πρόγραμμα ακολουθείς όταν είσαι σε αγωνιστική περίοδο;\nΥπάρχουν κάποιες ιδιαίτερες ανάγκες που πρέπει να καλύψεις: πολλές και μικρές μερίδες φουλ πρωτεΐνης, και σε περίοδο αγώνων και υδατάνθρακας. Για μένα το πιο σημαντικό γεύμα είναι το πρωινό. Ποτέ δεν έτρωγα, αλλά από τότε που το έβαλα στη ζωή μου υπάρχει μεγάλη βελτίωση. Σε αυτό με βοήθησε ένας φίλος μου και γυμναστής, ο Δημήτρης. Από τότε έχω δει μεγάλη βελτίωση… Καλό φαγητό και στις σωστές ώρες, λοιπόν! Ναι, υπάρχουν ανάγκες που πρέπει να καλύπτεις, ειδικά μετά την προπόνηση είναι πολύ σημαντικό να τρως καλά και σωστά. Μια βοήθεια είναι και ένα καλό συμπλήρωμα διατροφής.\nΠόσες ώρες προπονείσαι;\nΠροπόνηση για μένα είναι και το βίντεο και η θεραπεία για το σώμα σου και η κατάλληλη προετοιμασία για να μπεις καλά στην προπόνηση. Η ομάδα μου κάνει και πρωινές προπονήσεις, οπότε το πρωί είναι σίγουρα 3 ώρες προπόνηση. Το απόγευμα, αν υπάρχει βίντεο, μπορεί να είμαι στο γήπεδο και 6 ώρες. Μου αρέσει να προσέχω τον εαυτό μου και έτσι το κάνω πολύ ευχάριστα.\nΠοια διατροφικά και προπονητικά tips θα έδινες σε κάποιους που θέλουν να ασχοληθούν με το άθλημα αυτό, αλλά και με τη συστηματική άσκηση γενικότερα;\nΔεν είμαι ειδικός στο να δώσω αυτήν τη συμβουλή, αλλά θα μπορούσα να τους προτείνω:\n• όχι προπόνηση με γεμάτο στομάχι (είναι μια καλή συμβουλή),\n• να κρατάνε τις ώρες των γευμάτων σταθερές ανά 3,5 ώρες,\n• πριν την προπόνηση να πίνουν πολύ νερό,\n• αν νιώθουν ότι πεινάνε να τρώνε μια μπανάνα ανάμεσα στην προπόνηση,\n• όχι κατάχρηση φαγητού και ξεκούρασης και\n• ΟΧΙ ΖΑΧΑΡΗ!\nΜια κλήση στην Εθνική Ομάδα που έχει υποχρεώσεις Μεσογειάδας και προκριματικά με σπουδαίες εθνικές, όπως η Ισλανδία και τα Σκόπια, και μια πρόταση από το εξωτερικό∙ αυτά είναι τα όνειρά μου και οι στόχοι μου!\nΟ Χρήστος Κεδέρης ασχολείται με το χάντμπολ από την ηλικία των 8 χρονών. Έχει παίξει στην Εθνική Παίδων, στην Εθνική Εφήβων και τέλος στην Εθνική Ανδρών το διάστημα 2013 – 2014. Η πρώτη του μεγάλη μεταγραφή ήταν στον Διομήδη Άργους και αμέσως μετά στην ομάδα ΙΕΚ ΞΥΝΗ με κορυφαίες στιγμές την είσοδο της ομάδας στα play off, ενώ τον επόμενο χρόνο θα συνδυάσει final 4 κυπέλλου και play off με αποκορύφωμα την περσινή κατάκτηση του πρωταθλήματος. Φέτος αγωνίζεται στον ΑΣΕ Δούκας, έφτασε στον τελικό κυπέλλου με αντίπαλο τον Ολυμπιακό και στόχος είναι η τετράδα του πρωταθλήματος ανάμεσα στους τρεις μεγάλους (ΠΑΟΚ, ΑΕΚ, Ολυμπιακό).\ntheir storyχάντμπολΧρήστος Κεδέρης\nΓιώργος Γιούπης: «Το indoor rowing απευθύνεται σε όλες τις ηλικίες και όλα τα επίπεδα ασκουμένων, γιατί είναι απόλυτα ασφαλές»\nΒασιλική Μιλλούση: «Το μυαλό και η εμπειρία ενός πιο ώριμου αθλητή φέρνει αποτελέσματα»\nΕυάγγελος Παπουτσάκης: «Αυτό που μαθαίνει η πυγμαχία στους αθλητές είναι ο σεβασμός, η ταπεινότητα και η ψυχική δύναμη»


EAST ATTIKA NO GATERS ®: Η µαύρη επταετία τού ποδοσφαίρου και η ΠΡΟΟΔΕΥΤΙΚΗ\nΗ µαύρη επταετία τού ποδοσφαίρου και η ΠΡΟΟΔΕΥΤΙΚΗ\nΟι αριστερές οµάδες δεν ξέφυγαν από την καταδιωκτική µανία τής χούντας.\nΔύσκολα χρόνια εκείνα... Το άγρυπνο µάτι τού ασφαλίτη παραµόνευε σε κάθε γωνιά µε σκοπό να ανακαλύψει οποιαδήποτε δηµοκρατική δραστηριότητα, προερχόµενη είτε από µεµονωµένους πολίτες είτε από παρέες και κόµµατα είτε από οµάδες... Οµάδες... Η λέξη «οµάδα» κάθε άλλο παρά εύηχη ήταν στα αυτιά των καθεστωτικών. Έφερνε µπελάδες στη χούντα και οι αξιωµατούχοι της έκαναν τα πάντα για να µην υφίσταται ούτε καν ως... έννοια.\nΟµάδες διαφόρων τύπων διαλύθηκαν. Έτσι, κατά τη διάρκεια της 7ετίας και οι ποδοσφαιρικές δεν γινόταν να εξαιρεθούν... Μικροί, µεσαίοι, µεγάλοι σύλλογοι της εποχής «αγγίχτηκαν» από τη χούντα, διαλύθηκαν, συγχωνεύτηκαν, έπαψαν να υπάρχουν. Ο νόµος που επέβαλλε µε υπέρµετρο ζήλο ο τότε Γενικός Γραµµατέας Αθλητισµού, Κώστας Ασλανίδης, επηρέασε ποδοσφαιρικά σωµατεία σε όλη την ελληνική επικράτεια, µε τη Βόρεια Ελλάδα να «µετράει» τις λιγότερες απώλειες. Στόχος τού καθεστώτος ήταν η µείωση των σωµατείων και η δηµιουργία πρωταθλήµατος µε βάση τις πρωτεύουσες των νοµών.\nΒέβαια, πίσω από την... απλοποίηση του ποδοσφαιρικού χάρτη τής χώρας κρυβόταν και ο φόβος των δικτατόρων ότι κάποιες από τις ποδοσφαιρικές οµάδες χαρακτηρίζονταν από αριστερές πεποιθήσεις, οµάδες προερχόµενες από υποβαθµισµένες και φτωχικές περιοχές. Από κεί, δηλαδή, που ξεκινάει συνήθως η κάθε είδους αντίσταση.\nΚανείς δεν είναι σε θέση να πει µε σιγουριά πόσες και ποιες οµάδες ποδοσφαίρου δια-λύθηκαν επί χούντας λόγω πεποιθήσεων. Το θέµα, όµως, είναι πως ήταν αρκετές και ο λόγος, για τους ανθρώπους που έζησαν από κοντά τα γεγονότα, δεν είναι αυτός που µετράει. Το γεγονός είναι αυτό που έχει σηµασία. Ιστορικοί σύλλογοι «εξαφανίστηκαν» κατά τη διάρκεια της 7ετίας.\nΚάποιοι από αυτούς χάθηκαν για πάντα, οι περισσότεροι, όντες τότε πρωταγωνιστές στα πρωταθλήµατά τους, άρχισαν να παρακµάζουν και δεν ορθοπόδησαν ποτέ. Κάποιοι άλλοι, πάλι, τα κατάφεραν έστω κι έπειτα από πολλά χρόνια.\nΑστέρας Τρίπολης, Εργοτέλης και Προοδευτική\nΜεταξύ εκείνων που τα κατάφεραν, οµάδες δηλαδή που ξαναβρήκαν τον δρόµο προς την επιτυχία, βρίσκεται ο Αστέρας Τρίπολης, ο Εργοτέλης, η Προοδευτική. Τρεις σύλλογοι που επηρεάστηκαν άµεσα από τον νόµο τού Ασλανίδη, βρήκαν τον δρόµο για να επιστρέψουν στα µεγάλα «σαλόνια» της Σούπερ Λίγκας και της Β’ Εθνικής. Ο Αστέρας είχε ήδη συγχωνευτεί µε τον Άρη-Ατρόµητο, δηµιουργώντας τον Αθλητικό Όµιλο Τριπόλεως.\nΤο 1968 διαλύθηκε µε την υπ’ αριθµ. 345 απόφαση του Πρωτοδικείου Τριπόλεως, κατ’ επέκταση του νόµου Ασλανίδη που ήθελε µία οµάδα µόνο στην Αρκαδία! Συγχωνεύθηκε µε την ΑΕΚ Τρίπολης, τον Όµιλο Τριπόλεως, τον Ερµή Μερκοβουνίου και τον Παναρκαδικό, µε τον τελευταίο να δίνει το όνοµα και το γήπεδο στη νέα οµάδα.\nΈπειτα από έναν χρόνο, το «σχέδιο» Ασλανίδη «ναυάγησε» και οι οµάδες διαχωρίστηκαν, ενώ από το 1978 κι έπειτα ο Αστέρας Τρίπολης άρχισε να παίρνει την τωρινή του µορφή. Την ίδια περίοδο, οι φίλοι τού Εργοτέλη είδαν την οµάδα τους να ενώνεται µε τον µισητό ΟΦΗ και να διαλύεται.\nΣτοίχισε πολύ στους Κρητικούς η διάλυση «της δικής τους οµάδας», χάθηκε το σύµβολο του αρχαίου Κρητικού Ολυµπιονίκη απ’ όπου πήρε και το όνοµά του ο σύλλογος, ενώ είδαν πολλούς από τους ποδοσφαιριστές να εντάσσονται υποχρεωτικά στις τάξεις τού ΟΦΗ. Μέχρι σήµερα, άνθρωποι που έζησαν εκείνες τις στιγµές, δυσκολεύονται να µείνουν ασυγκίνητοι όταν αναπολούν τα γεγονότα. Όµως το πείσµα τους ήταν µεγάλο, δεν πτοήθηκαν, ούτε από τους νόµους τού Ασλανίδη ούτε από τα µεγάλα συµφέροντα. Ο Εργοτέλης σύντοµα επανιδρύθηκε και έφτασε να πρωταγωνιστεί και πάλι στις επαγγελµατικές κατηγορίες ποδοσφαίρου, φτάνοντας µέχρι τα σαλόνια της Σούπερ Λίγκας.\nΟ Φοίνικας, το πουλί, που σύµφωνα µε τον Ηρόδοτο, αναγεννιέται από τις στάχτες του, είναι το έµβληµα της Προοδευτικής. Τι ειρωνεία, το ίδιο σύµβολο χρησιµοποίησε –µε την προσθήκη τού στρατιώτη– και η χούντα που διέλυσε την ιστορική οµάδα τού Κορυδαλλού.\nΠολλές οι οµάδες, βλέπετε, στον Πειραιά...\nΠολλές από αυτές µε αριστερούς στις τάξεις τους!!!\nΔεν άρεσε στον Κώστα Ασλανίδη αυτό το «τοπίο». Πριν από τη διάλυσή της, η Προοδευτική πρωταγωνιστούσε, ενώ είχε φτάσει στην 4η θέση τού πρωταθλήµατος της Α’ Εθνικής, την περίοδο 1964-65.\nΈπειτα, άρχισε να παίρνει την κάτω βόλτα. Κατάφερε να ορθοποδήσει πολλά χρόνια αργότερα. Το σηµαντικό είναι ότι διατήρησε, εν τέλει, και το όνοµα και το έµβληµά της.\nΘύελλα στην Πάτρα\nΗ Αχαΐα δεν έµεινε ανεπηρέαστη από τον νόµο Ασλανίδη. Η Θύελλα Πατρών, οµάδα των Προσφυγικών τής Αχαΐας, το 1967 συγχωνεύτηκε υποχρεωτικά µε τον Ολυµπιακό Πατρών, τον Ηρακλή, την Προοδευτική, τον Απόλλωνα, τον Πατραϊκό και τον Αχιλλέα (όλες οµάδες τής Πάτρας) για να ιδρυθεί ο\nΑ.Π.Σ. Πάτραι. Η «Θύελλα» είχε αρνηθεί τη συγχώνευση –όπως και οι άλλες οµάδες– αλλά η χούντα έστειλε αστυνοµικές δυνάµεις να παραλάβουν το αρχείο και το καταστατικό του συλλόγου µε τη βία. Τότε οι Θυελλιώτες πήραν το καταστατικό, το λάβαρο και τη σφραγίδα, τα έβαλαν σε ένα σιδερένιο κιβώτιο και τα έκρυψαν σε ένα οικόπεδο στην περιοχή τής Εγλυκάδας. Τα έβγαλαν µόνο όταν έπεσε η χούντα. Από τις προαναφερθείσες οµάδες, καµία δεν κατάφερε να ορθοποδήσει εκτός από τη Θύελλα. Ο Ολυµπιακός δεν ξέφυγε ποτέ από τα ερασιτεχνικά επίπεδα, ενώ ο Πατραϊκός καλλιεργεί µόνο το τµήµα τού πινγκ πονγκ, το µοναδικό που έµεινε ανεξάρτητο µετά τη συγχώνευση.\nΣυγχώνευση στη σέντρα\n«Ούτε οι Ιταλοί, ούτε η χούντα κατάφεραν να µας διαλύσουν». Αυτή την έκφραση θα ακούσει αρκετές φορές όποιος επιχειρήσει να θυµίσει στους Διαγορίτες τα γεγονότα τού ’68. Ένα από τα ιστορικότερα σωµατεία τής Ελλάδας, ο Διαγόρας Ρόδου, έπεσε επίσης «θύµα» «µε το έτσι θέλω» τού Ασλανίδη. Αυτό συνέβη το 1968, όταν η χούντα διέλυσε τον Ροδιακό, τον Δωριέα αλλά και τον Διαγόρα, για να δηµιουργήσει τον Α.Σ. Ρόδου.\n«Οι Διαγορίτες δεν δέχτηκαν να βάλουν την υπογραφή τους και πήραν τα έγγραφα του συλλόγου στα σπίτια τους, ενώ τα γραφεία έµειναν άδεια και ανεκµετάλλευτα, δεν τόλµησαν να τα χρησιµοποιήσουν», θυµάται ο κ. Μιχάλης Μάχλης, επί πολλά χρόνια στην «υπηρεσία» τής οµάδας. «Περήφανοι για τον σύλλογό τους, αρνήθηκαν να “συµµορφωθούν προς τας υποδείξεις” τού καθεστώτος και να παραδώσουν τη σφραγίδα τού Διαγόρα. Στην περίπτωσή µας, χρειάσθηκε να κατέβει αυτοπροσώπως ο Ασλανίδης στη Ρόδο, και να κληθούν οι παράγοντες του Διαγόρα στην Ασφάλεια, όπου τους απείλησαν µε διώξεις. Παρ’ όλα αυτά, ο Διαγόρας δεν συναινούσε. Η υπόθεση έληξε µε αναγκαστικό νόµο», συµπληρώνει σε επικοινωνία µε τη ΓΑΛΕΡΑ ο αντιπρόεδρος του Διαγόρα, Θεολόγος Τσιγάρος. Τα σωµατεία που προαναφέραµε σίγουρα δεν είναι τα µοναδικά που διαλύθηκαν ή συγχωνεύτηκαν µε άλλα, µε το νόµο Ασλανίδη.\nΣύλλογοι όπως ο Όλυµπος Κέρκυρας, ο Αστέρας Ρεθύµνου ή η αθηναϊκή Σαθράπολη, που συγχωνεύτηκε µε την Ελευθερούπολη για να δηµιουργηθεί ο Ίκαρος, άλλαξαν µορφή και οι άνθρωποί τους αναγκάστηκαν να... κρύψουν στα συρτάρια ή στις καρδιές τους, ύµνους και σύµβολα. Κάποιοι από αυτούς χαρακτηρίζονταν από αριστερά «πιστεύω», σε κάποιες άλλες περιπτώσεις ήταν αρκετή η περηφάνια τους που τους οδήγησε να αντισταθούν στην... απάρνηση της ιστορίας. Να πουν «όχι» στη χούντα. Να κινδυνεύσουν µε φυλάκιση «για µια οµάδα».\nΌπως και να ‘χει, ένα είναι σίγουρο: Πως τα σωµατεία που διαλύθηκαν ή επιχειρήθηκε να διαλυθούν, είχαν ιστορία... Και η ιστορία δεν «συγχωνεύεται».\nΕνα αρθρο της Κας Αλεκας Ζουμη που ανεβηκε 9/Σεπ/2008 στο περιοδικο ΓΑΛΕΡΑ\nΤρια ενδιαφεροντα αποκοματα εφημεριδων.........μιας αλλης εποχης!!\nΑξιζει να τα μεγενθυνετε για να τα διαβασετε!!\nΑναρτήθηκε από East Attika NO GATERS στις 10:57 μ.μ.\nΕτικέτες Η ΠΡΟΟΔΕΥΤΙΚΗ ΣΤΗΝ ΚΟΙΝΩΝΙΑ, ΠΡΟΟΔΕΥΤΙΚΗ ΙΣΤΟΡΙΑ\nΑνώνυμος 26 Αυγούστου 2010 - 7:53 μ.μ.\nεπειδη ο ολυμπιακος επεμενε να διαλυθει η προοδευτικη καποιος Ανδριανοπουλος προφανως παναθηναικος σαν καποιους που εχουν κανει σημαια τους αυτο το δημοσιευμα παραιτηθηκε απο προεδρος της επσπ.Επειδη στον Πειραια που ζω και εργαζομαι δεν υπαρχει ολυμπιακος που να μην συμπαθει τη προο καλο ειναι να αποφευγουμε τετοιου ειδους δημοσιευματα εκτος αν ξερετε εσεις πολλους παναθηναικους που εχουν θετικα αισθηματα για την ομαδα μας.Τελος εχω μια απορια αυτο το δημοσιευεις σαν προοδευτικανος η σαν αντιολυμπιακος φιλοπαναθηναικος¨?\nΑνώνυμος 26 Αυγούστου 2010 - 9:51 μ.μ.\nας μας γραψουν οι φιλοβαζελοι που δημοσιευουν αυτο πως στον ημιτελικο του κυπελλου που ειχαμε βρεθει αντιπαλοι την δεκαετια του 1960 προκριθηκαν στον τελικο με το στριψιμο της δεκαρας και μας στερησαν την δυνατοτητα να παιξουμε στον τελικο και να διεκδικησουμε ενα τροπαιο γραφοντας μια χρυση σελιδα στην ιστορια μας.απο τυχη θα μας γραψουν προφανως οπως σε ολα τα στριψιματα το αποτελεσμα των οποιοων εβλεπαν μονο αυτοι


Οι 10 τοπ συμβουλές γυμναστικής - Noikokyra.gr\n2 Ιανουαρίου 2011 5 Ιανουαρίου 2015 noikokyra\nΔεν αρκεί να περνάτε 30 λεπτά στο διάδρομο κάθε μέρα, για να φτιάξετε ωραίο σώμα. Ακολουθείστε αυτές τις συμβουλές για να επιταχύνετε την πρόοδό σας.\n1. Μην επαναλαμβάνετε τις ίδιες ασκήσεις, δύο μέρες στη σειρά. Εναλλάξτε αεροβική άσκηση και προπόνηση με βάρη, για να δώσετε στους μυς σας χρόνο να συνέλθουν από την δουλειά που κάνατε. Αν επαναλαμβάνετε απλά το ίδιο πρόγραμμα κάθε μέρα, όχι μόνο οι μύες σας θα συνηθίσουν σε αυτές τις ασκήσεις και δεν θα προοδεύσετε σωματικά, αλλά ρισκάρετε να τραυματιστείτε από την υπερ-προπόνηση.\n2. Κάντε λιγότερα – για περισσότερο. Είναι η ποιότητα και όχι η ποσότητα της προπόνησης που μετράει. Για να είστε υγιείς, γυμνασμένοι και να επιτύχετε το καλύτερο αισθητικό αποτέλεσμα, δεν χρειάζεται να γυμνάζεστε πάνω από 5 φορές την εβδομάδα, και όχι για περισσότερο από μία ώρα κάθε φορά.\n3. Επενδύστε στα σωστά αθλητικά παπούτσια. Το να αγοράσετε τα σωστά παπούτσια δε σημαίνει να αγοράσετε τα πιο ακριβά. Προτείνω να πάτε σε ένα μαγαζί όπου οι πωλητές μπορούν να βρουν τα σωστά παπούτσια για σας. Το να φοράτε λάθος τύπο παπουτσιού μπορεί να δημιουργήσει προβλήματα. Αν προσγειώνεστε σε πόδια που δεν είναι σωστά υποστηριγμένα ή ευθυγραμμισμένα, θα χάσετε την ισορροπία χαμηλά στη μέση και στους γοφούς. Τα αθλητικά παπούτσια διαρκούν από τρεις μέχρι έξι μήνες (ή από 350-500 μίλια) άρα δεν είναι η τιμή, αλλά η εφαρμογή που είναι πιο σημαντική. Είναι καλύτερο να επιλέξετε παπούτσια που είναι ελαφρώς μεγάλα παρά άνετα, γιατί τα παπούτσια που δεν εφαρμόζουν καλά προκαλούν φουσκάλες και κυκλοφοριακά προβλήματα.\n5. Συγκεντρωθείτε στην εκτέλεση. Χωρίς σωστή εκτέλεση και ευθυγράμμιση, η άσκηση θα είναι από αναποτελεσματική μέχρι επικίνδυνη. Όταν σηκώνετε βάρη, για παράδειγμα, ποτέ μην θυσιάζετε την καλή εκτέλεση για περισσότερα κιλά. Σίγουρα αξίζει να πληρώσετε έναν γυμναστή για μία προσωπική προπόνηση για να πάρετε ατομικές συμβουλές, αλλά κρατείστε σαν γενικούς κανόνες: σφίγγετε τους κοιλιακούς μύες σας όταν σηκώνετε βάρη για να προστατεύσετε τη μέση σας χαμηλά, έχετε τα γόνατά σας λυγισμένα, τον λαιμό μακρύ και το πηγούνι διπλωμένο. Αν κάνετε τις ασκήσεις σας σωστά, θα πρέπει να τις νιώθετε ευκολότερες και θα είναι ασφαλέστερες.\n7. Σταματήστε αν πονάτε. Ξεχάστε το παλιό ρητό «no pain, no gain». Αν κάτι πονάει σημαίνει ότι προφανώς κάνετε περισσότερο κακό, παρά καλό. Αν και ένα μικρό πιάσιμο μετά την άσκηση επιβεβαιώνει ότι είχατε μία σκληρή προπόνηση, ωστόσο αν δεν μπορείτε να περπατήσετε, να καθίσετε ή να ανεβείτε τις σκάλες για μερικές μέρες, σίγουρα το παρακάνατε. Με άλλα λόγια, αντί να κτίζετε σκληρούς, τονισμένους μυς, καταστρέφετε τον μυϊκό ιστό και στο τέλος θα κάνετε τους μυς σας μαλακότερους.\n8. Δοκιμάστε να γυμνάζεστε με άδειο στομάχι. Οι πρωινές προπονήσεις είναι η μόνη ώρα που συστήνω άσκηση με άδειο στομάχι. Όταν ξυπνάτε, έχετε αρκετή συσσωρευμένη ενέργεια για να τροφοδοτήσετε μία αεροβική προπόνηση 30 λεπτών. Αυτή την ώρα, επειδή δεν φάγατε για περίπου 8 ώρες, είναι πιθανότερο να χρησιμοποιήσετε θερμίδες από τα αποθέματα λίπους. Δεν συνιστώ προπόνηση με βάρη πριν φάτε αφού δεν θα έχετε αρκετή συσσωρευμένη ενέργεια, και το σώμα σας θα πιεστεί να κάψει μύες. Εκτός από αυτό, όταν κάνετε γυμναστική είναι μία εντελώς προσωπική επιλογή. Θα κερδίσετε πιο πολλά από μια προπόνηση όταν αισθάνεστε ενέργεια. Για τους περισσότερους ανθρώπους είναι μεταξύ 10 π.μ. και 11 π.μ. Αν μπορείτε να γυμνάζεστε στο ενεργειακό σας max θα βάλετε περισσότερη προσπάθεια στο πρόγραμμά σας, θα έχετε περισσότερο ενθουσιασμό και θα διασκεδάζετε περισσότερο με την άσκηση.\n2 Ιανουαρίου 2011 5 Ιανουαρίου 2015 0 Like Like 1,001


ΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ – ΠΑΡΑΡΤΗΜΑ. ΤΟ ΥΠΟΤΙΘΕΜΕΝΟ ΟΙΚΟΝΟΜΙΚΟ ΘΑΥΜΑ ΤΗΣ ΙΣΛΑΝΔΙΑΣ ΚΑΙ ΟΙ ΤΡΟΠΟΙ ΑΝΤΙΜΕΤΩΠΙΣΗΣ ΤΗΣ ΚΡΙΣΗΣ (ΑΡΧΙΚΑ) ΚΑΙ ΤΗΣ ΥΦΕΣΗΣ (ΣΤΗ ΣΥΝΕΧΕΙΑ). - Aetofolia\nΠολλά έχουν ειπωθεί και γραφτεί για το «οικονομικό θαύμα» της Ισλανδίας η οποία ΔΕΝ άκουσε τις εισηγήσεις της Τρόϊκας και «βγήκε» έτσι από την Κρίση γρηγορότερα από άλλες χώρες. Πριν εξετάσουμε τα οικονομικά της στοιχεία (που αποδεικνύουν ή δεν αποδεικνύουν το «οικονομικό θαύμα» της) οφείλουμε να την γνωρίσουμε. Η Ισλανδία είναι η γνωστή από στους Αρχαίους Θούλη. Στις αρχές του 20ου αιώνα ανεξαρτητοποιήθηκε από την Δανία. Εξ’ αιτίας του Δανικού παρελθόντος της θεωρείται μέλος του Ευρωπαϊκού Οικονομικού Χώρου (προθαλάμου όσον αφορά τις συναλλαγές της Ε.Ε.). Είναι μέλος του Ν.Α.Τ.Ο. και έχει έκταση 103.000 τετραγωνικά χιλιόμετρα. Ο πληθυσμός της εκτιμάται σε κάτι παραπάνω από 338 χιλιάδες για το 2017. Σημαντικότερος οικονομικός της πόρος είναι η αλιεία η οποία συνεισφέρει σε ποσοστό 60% στο Α.Ε.Π. της. Από το 2006 ξεκίνησε εκ νέου την φαλαινοθηρία για εμπορικούς λόγους ακόμα και απειλούμενων ειδών.\nΩστόσο, μόνο το εμπόριο ψαριών του οποίου τα έσοδα επηρεάζονται από τις μεταβολές των τιμών ΔΕΝ αρκεί για να στηρίξει την Ισλανδική οικονομία. Ο οικοτουρισμός αποτελεί μια ολοένα και αναπτυσσόμενη πηγή εισοδήματος για την Χώρα. Όμως, ούτε έτσι δικαιολογείται το υπερβολικό κατά κεφαλή Α.Ε.Π. το οποίο το 2007 είχε φτάσει στο υψηλότερο του σημείο με 63.830$ φέρνοντας την στην 4η θέση.\nΗ εξήγηση βρίσκεται αλλού. Πριν την εκδήλωση της Κρίσης το 2008 οι τράπεζες της Ισλανδίας κατείχαν περιουσιακά στοιχεία που αντιστοιχούσαν στα χαρτιά στο 10πλάσιο του Α.Ε.Π. της χώρας. Αυτό συνέβη γιατί η Ισλανδία αποτέλεσε -και συνεχίζει ν’ αποτελεί- αγαπημένο προορισμό για τα hedge funds με ότι αυτό εκπροσωπεί. Όταν «έσκασε» σε παγκόσμια κλίμακα η τραπεζική Κρίση εξ’ αιτίας των οικονομικά «τοξικών» τραπεζικών ομολόγων και των παραγώγων τους που οι Η.Π.Α. είχαν διοχετεύσει στην παγκόσμια τραπεζική αγορά το «οικονομικό θαύμα» της Ισλανδίας «πήγε περίπατο».\nΩστόσο, η Ισλανδία ήταν πολύ σημαντική για τους «μεγάλους θηρευτές» για να την αφήσουν αβοήθητη. Η Ισλανδία έλαβε συνολική οικονομική βοήθεια ύψους 10 δις. όσο και το Α.Ε.Π. της εκείνη τη στιγμή. Επιπλέον σαν «καλό παιδί» εφάρμοσε στο ακέραιο τις προτάσεις του Δ.Ν.Τ. Αν η Ισλανδία ΔΕΝ ήταν σημαντική για τα ξένης προέλευσης hedge funds ΔΕΝ θα λάμβανε οικονομική βοήθεια από τις Σκανδιναβικές Χώρες, τη Ρωσία, την Μεγάλη Βρεττανία, την Ολλανδία και την Γερμανία. Η από κει και πέρα στατιστική οικονομική βελτίωση της οφείλεται κυρίως στην διάσωση των τραπεζών της και των «επενδυτικών» κεφαλαίων τους. Η μεγάλη αύξηση του Α.Ε.Π. ΔΕΝ οφείλεται σ’ αύξηση του Πρωτογενούς Τομέα Παραγωγής ο οποίος υποχωρεί έναντι του Τομέα Παροχής Υπηρεσιών (οικοτουρισμός και Τραπεζικός Τομέας). Μόνον έτσι εξηγείται η «μεταμόρφωση» της Ισλανδίας από μια από τις φτωχότερες βάσει του Α.Ε.Π. χώρα του Δυτικού Κόσμου την δεκαετία του ’80 σε μια από τις πλουσιότερες σχεδόν δύο δεκαετίες μετά.\nΈχοντας αυτά υπ’ όψη ας δούμε κάποια από τα οικονομικά μεγέθη της Ισλανδίας όπως αυτά προκύπτουν από την Ετήσια Έκθεση του Δ.Ν.Τ. (βλέπε εδώ). Στη συνέχεια θα τα συγκρίνουμε με αυτά της Ελλάδας.\nΤο Α.Ε.Π. σ’ απόλυτους αριθμούς ήταν το 2016 κάτι περισσότερο από 20 δις.$ ή 17,9 δις Ευρώ.\nΤο Κατά Κεφαλή Α.Ε.Π. ήταν το 2016 κάτι λιγότερο από 60 χιλ.$ ή 53,7 δις. Ευρώ.\nΗ Ανεργία ήταν το 2016 στο 3% του εργατικού δυναμικού της.\nΤο Μεικτό Εξωτερικό Χρέος της (δηλαδή αυτό που οφείλει σε μη Ισλανδούς πιστωτές, GROSS EXTERNAL DEBT) ήταν το 2016 στο 125% του Α.Ε.Π. της.\nΤο Συνολικό Χρέος της Κυβέρνησης ήταν το 2016 στο 54% του Α.Ε.Π.\nΆρα η Ισλανδία χρωστούσε το 2016 σε πιστωτές της στο εξωτερικό 25 δις $, ή 22,4 δις. Ευρώ ενώ το Συνολικό Χρέος της Κυβέρνησης ήταν 10,8 δις. $ ή 9,7 δις. Ευρώ.\nΣημειώνουμε ότι το Δ.Ν.Τ. «στρογγυλεύει» τον πληθυσμό της Ισλανδίας σε 340 χιλ. κατοίκους.\nΓια την Ελλάδα η Ετήσια Έκθεση του Δ.Ν.Τ. (βλέπε εδώ) δίνει τα παρακάτω μεγέθη:\nΤο Α.Ε.Π. σ’ απόλυτους αριθμούς ήταν το 2016 κάτι περισσότερο από 194,5 δις.$ ή 174 δις. Ευρώ.\nΤο Κατά Κεφαλή Α.Ε.Π. ήταν το 2016 κάτι λιγότερο από 19 χιλ.$ (βλέπε εδώ) ή 17 χιλ. Ευρώ.\nΗ Ανεργία ήταν το 2016 κάτι παραπάνω από 23% του εργατικού δυναμικού της.\nΤο Μεικτό Εξωτερικό Χρέος της (δηλαδή αυτό που οφείλει σε μη Έλληνες πιστωτές, GROSS EXTERNAL DEBT) ήταν το 2016 κάτι λιγότερο από 246% του Α.Ε.Π. της.\nΤο Συνολικό Χρέος της Κυβέρνησης ήταν το 2016 κάτι λιγότερο από 184% του Α.Ε.Π.\nΆρα η Ελλάδα χρωστούσε το 2016 σε πιστωτές της στο εξωτερικό 478,5 δις $, ή 428,4 δις. Ευρώ ενώ το Συνολικό Χρέος της Κυβέρνησης ήταν 358 δις. $ ή 320,5 δις. Ευρώ.\nΣημειώνουμε ότι το Δ.Ν.Τ. «στρογγυλεύει» τον πληθυσμό της Ελλάδας σε 10,784 εκ. κατοίκους.\nΔεν έχει νόημα να κάνουμε κάποια σύγκριση των δύο οικονομιών (κάνοντας αναγωγή της μιας στην άλλη) για δύο λόγους. Ο πρώτος είναι πως παρά τις κάποιες φαινομενικές ομοιοότητες όπως η μεγάλη σημασία του Τουρισμού και για τις δύο υπάρχουν ουσιαστικές διαφορές. Ο δεύτερος έχει να κάνει με τις «οικονομίες κλίμακας». Όσο μεγαλώνει το μέγεθος της χώρας τόσο «ξεθωριάζουν» οι οικονομικές επιδόσεις της. Για παράδειγμα θα ήταν ανόητο να θεωρήσουμε ότι αν η Ισλανδία έφτανε να έχει την ίδια έκταση και πληθυσμό με τις Η.Π.Α. ότι θα συνέχιζε να έχει υψηλότερο Κατά Κεφαλή Α.Ε.Π. (οι Η.Π.Α. το 2016 είχαν 57.467$).\nΈχει, όμως, ενδιαφέρον να δούμε ακόμη τα οικονομικά στοιχεία 4 ακόμη χωρών-μελών του Δ.Ν.Τ. Η επιλογή των χωρών αυτών ΔΕΝ έγινε τυχαία. Πρόκειται για το Λουξεμβούργο, το Μονακό, τη Μάλτα και την Κύπρο.\nΓια το Δουκάτο του Λουξεμβούργου το Δ.Ν.Τ. (βλέπε εδώ) δίνει για το 2016 τα παρακάτω νούμερα:\nΤο Α.Ε.Π. σ’ απόλυτους αριθμούς εκτιμώνταν το 2016 κάτι περισσότερο από 53,7 δις. Ευρώ ή σχεδόν 60 δις.$.\nΤο Κατά Κεφαλή Α.Ε.Π. ήταν το 2016 κάτι περισσότερο από 92 χιλ. Ευρώ λιγότερο από 103 χιλ.$.\nΗ Ανεργία ήταν το 2016 στο 6,4% του εργατικού δυναμικού της.\nΤο Συνολικό Χρέος της Κυβέρνησης ήταν το 2016 στο 20% του Α.Ε.Π.\nΤο Συνολικό Χρέος της Κυβέρνησης ήταν 10,74 δις. Ευρώ ή 12 δις.$.\nΤο Μεικτό Εξωτερικό Χρέος του Λουξεμβούργου δεν υπάρχει στην Έκθεση του Δ.Ν.Τ. Από άλλες, ωστόσο, πηγές προκύπτει ότι στο τέλος του 2016 ήταν περίπου 4,5 δις.$ ή 4 δις. Ευρώ. Ένα νούμερο που είναι προφανώς λογικό για μια χώρα-φορολογικό παράδεισο.\nΣημειώνουμε ότι το Δ.Ν.Τ. «στρογγυλεύει» τον πληθυσμό του Λουξεμβούργου σε 590 χιλ. κατοίκους.\nΓια το Πριγκηπάτο του Μονακό κάποια από τα στοιχεία για το 2016 προέρχονται από την Στατιστική Υπηρεσία του και ήταν:\nΤο Α.Ε.Π. σ’ απόλυτους αριθμούς εκτιμώνταν το 2016 κάτι περισσότερο από 5,85 δις. Ευρώ ή σχεδόν 6,53 δις.$.\nΤο Κατά Κεφαλή Α.Ε.Π. ήταν το 2016 κάτι περισσότερο από 72 χιλ. Ευρώ περισσότερο από 80 χιλ.$.\nΓια την Ανεργία η τελευταία μέτρηση το 2002 ήταν στο 2% του εργατικού δυναμικού της.\nΓια το Συνολικό Χρέος της Κυβέρνησης τόσο σε απόλυτα νούμερα όσο και σε ποσοστό του Α.Ε.Π. δεν βρέθηκε κάποια αναφορά.\nΓια το Μεικτό Εξωτερικό Χρέος του Μονακό η τελευταία αναφορά από άλλες πηγές το ανέβαζε το 2010 στα 16,5 δις.$. (βλέπε εδώ). Ένα νούμερο που είναι προφανώς λογικό για μια χώρα-φορολογικό παράδεισο.\nΣημειώνουμε ότι το Πριγκηπάτο του Μονακό δίνει πληθυσμό 37.550 κάτοικοι.\nΓια την Μάλτα η Ετήσια Έκθεση του Δ.Ν.Τ. (βλέπε εδώ) δίνει τα παρακάτω μεγέθη:\nΤο Α.Ε.Π. σ’ απόλυτους αριθμούς ήταν το 2016 κάτι λιγότερο από 11 δις.$ ή 9,85 δις. Ευρώ.\nΤο Κατά Κεφαλή Α.Ε.Π. ήταν το 2016 κάτι λιγότερο από 25 χιλ.$ ή 22,4 χιλ. Ευρώ (βλέπε εδώ).\nΗ Ανεργία ήταν το 2016 κάτι παραπάνω από 4,8% του εργατικού δυναμικού της.\nΤο Μεικτό Εξωτερικό Χρέος της (δηλαδή αυτό που οφείλει σε μη Έλληνες πιστωτές, GROSS EXTERNAL DEBT) ήταν το 2016 κάτι λιγότερο από 884% του Α.Ε.Π. της.\nΤο Συνολικό Χρέος της Κυβέρνησης ήταν το 2016 κάτι λιγότερο από 57,6% του Α.Ε.Π.\nΆρα η Μάλτα χρωστούσε το 2016 σε πιστωτές της στο εξωτερικό 97,2 δις. $, ή 87 δις. Ευρώ (βλέπε εδώ) ενώ το Συνολικό Χρέος της Κυβέρνησης ήταν 6,3 δις. $ ή 5,7 δις. Ευρώ.\nΣημειώνουμε ότι το Δ.Ν.Τ. «στρογγυλεύει» τον πληθυσμό της Μάλτας σε 436 χιλ. κατοίκους.\nΓια την Κύπρο η Ετήσια Έκθεση του Δ.Ν.Τ. (βλέπε εδώ) τα παρακάτω μεγέθη:\nΤο Α.Ε.Π. σ’ απόλυτους αριθμούς ήταν το 2016 κάτι λιγότερο από 20,2 δις.$ ή 18,1 δις. Ευρώ.\nΤο Κατά Κεφαλή Α.Ε.Π. ήταν το 2016 κάτι περισσότερο από 23,3 χιλ.$ ή 26 χιλ. Ευρώ (βλέπε εδώ).\nΗ Ανεργία ήταν το 2016 στο 13 % του εργατικού δυναμικού της.\nΤο Μεικτό Εξωτερικό Χρέος της (δηλαδή αυτό που οφείλει σε μη Έλληνες πιστωτές, GROSS EXTERNAL DEBT) ήταν το 2016 κάτι λιγότερο από 592% του Α.Ε.Π. της (σελίδα 33 του pdf/28 της Έκθεσης).\nΤο Συνολικό Χρέος της Κυβέρνησης ήταν το 2016 κάτι περισσότερο από 107,1% του Α.Ε.Π.\nΆρα η Κύπρος χρωστούσε το 2016 σε πιστωτές της στο εξωτερικό 21,7 δις. $, ή 19.4 δις. Ευρώ ενώ το Συνολικό Χρέος της Κυβέρνησης ήταν 119,6 δις. $ ή 107,1 δις. Ευρώ.\nΣημειώνουμε ότι το Δ.Ν.Τ. «στρογγυλεύει» τον πληθυσμό της Κύπρου σε 853 χιλ. κατοίκους.\nΑπό τα παραπάνω στατιστικά στοιχεία πρέπει να είναι προφανές πως ΔΕΝ πρέπει να μένουμε στην επιφάνεια όπως αυτή μας σερβίρεται μέσω της παρουσίασης και επίκλησης οικονομικών ΔΕΙΚΤΩΝ οι οποίοι στην καλύτερη περίπτωση είναι αποπροσανατλοστικοί. Οφείλουμε πολύ περισσότερο από το ν’ ασχολούμαστε με το Α.Ε.Π. κια τους ρυθμούς αλλαγής του ν’ ασχολούμαστε με την διάρθρωση των Εσόδων μιας χώρας. Η ευημερία των πολιτών της οποίας είνια μια τελείως διαφορετική (και προσωπική πρωτίστως) υπόθεση και ΔΕΝ αποκρυσταλώνεται στους Εθνικούς Οικονομικούς Δείκτες.\nΌσον αφορά τα οικονομικά ενός Κράτους υπάρχουν δύο μόνον επιλογές:\nΉ το Κράτος θα είναι πλούσιο και οι πολίτες φτωχοί,\nΉ οι πολίτες θα είναι πλούσιοι και το Κράτος φτωχό.\nΚαι τα δύο μαζί (μ’ εξαίρεση κάποιους ιδιαίτερους φορολογικούς παράδεισους) ΔΕΝ γίνονται. Αυτό γίνεται ιδιαίτερα προφανές όταν δούμε πόσοι δηλώνουν εισόδημα κάτω από το Κατά Κεφαλή Α.Ε.Π. και πόσοι πάνω απ’ αυτό. Προφανώς όσο πολυπληθέστερο είναι ένα Κράτος τόσο μεγαλύτερη εισοδηματική ανισότητα αναμένεται. Ενδεχομένως η μέχρι τώρα παραδεδεγμένη αναλογία του πλούσιου 1/3 και των φτωχότερων 2/3 να πρέπει ν’ αλλάξει σε κάποιες περιπτώσεις σε 1/4 και 3/4, ενώ τα επόμενα χρόνια μπορεί να πάει και στο 1/5 και 4/5. Το γεγονός ότι τα «βασικά είδη» όπως και κάποια είδη υψηλής τεχνολογίας είναι υπό προϋποθέσεις προσιτά στα 2/3, 3/4, 4/5 ΔΕΝ αλλάζει την ουσία. Άλλωστε και η βιομηχανική παραγωγή των ειδών ρουχισμού και υπόδησης στα τέλη του 19ου και στις αρχές του 20ου αιώνα τα κατέστησε φθηνότερα (και άρα πιο προσιτά) για τα «λαϊκά στρώματα) δίνοντας την εντύπωση ότι αυτά έγιναν «πλουσιότερα».\nΑπό το ύψος του κατά Κεφαλή Α.Ε.Π. αλλά και από το ποσοστό του Μεικτού Εξωτερικού Χρέους των Μάλτα, Κύπρου, Πριγκηπάτου του Μονακό και της Ισλανδίας γίνεται προφανής η οικονομική εξάρτηση των χωρών αυτών από τα «ξένα κεφάλαια» (κάποιοι τα ονομάζουν «επενδύσεις»). ΔΕΝ είναι τυχαίο που τα 3 από τα 4 είναι νησιά και το 4ο παραθαλάσσιο. Παλαιότερα τα νησιά ήταν ορμητήρια ή στόχοι των πειρατών (ειδικά η Μάλτα έχει και ανάλογο παρελθόν) οπότε και στο παρόν είναι αναμενόμενο να τους βρούμε στο ίδιο μέρος. Μόνο που σήμερα οι «πειρατές» φορούν πανάκριβα κοστούμια και είναι «οικονομικοί». Ληστεύουν φορολογικά τα Κράτη στα οποία δραστηριοποιούνται αφού φυγαδεύουν τα Κέρδη τους σ’ αυτά τα «γραφικά νησιά» στα οποία έχουν ιδρύσει τις off shore («υπεράκτιες εταιρείες»).\nΑυτοί που «ζηλεύουν» τις οικονομικές επιδόσεις των συγκεκριμένων χωρών θα πρέπει να μας πουν ότι αποδέχονται την αναγκαία μετατροπή της Ελλάδας σε μια χώρα υποδοχής ξένων κεφαλαίων, τα οποία ΔΕΝ έχουν φορολογηθεί στις χώρες που παρήχθησαν συντελώντας έτσι στην περαιτέρω όξυνση των εκεί εισοδηματικών ανισοτήτων. Γιατί στην Οικονομία τα Κέρδη τους ενός είναι η Ζημιά του άλλου (ή των άλλων). Επιπλέον τα κεφάλαια που «επενδύονται» μ’ αυτό τον τρόπο παραμένουν λιγότερο χρονικό διάστημα απ’ όσο παλαιότερα δημιουργώντας οικονομικό άγχος στην τοπική κυβέρνηση κάθε φορά που κάποιος «επενδυτής» αποσύρει μεγάλα ποσά για να τα μεταφέρει αλλού. Προκειμένου να τα «έχουν καλά μαζί του» υποχρεώνονται να του παράσχουν οποιαδήποτε εκδούλευση αυτός ζητήσει (από υπηκοότητα ως «επενδυτικές ατέλειες»).\nΚλείνοντας πρέπει να σημειώσουμε για ακόμη μια φορά μια από τις βασικότερες οικονομικές αρχές η οποία μάλιστα έχει και ιδιαίτερη δημοσιονομική βαρύτητα:\nΌτι είναι καλό για την οικονομία μιας χώρας ΔΕΝ είναι κατ’ ανάγκη καλό για τους πολίτες της.\nΓιατί αν ήταν τότε πολλοί Ισλανδοί ΔΕΝ θα έχαναν τα σπίτια τους επειδή πήραν δάνεια σε ξένο νόμισμα τα οποία μετά την εκδήλωση της Κρίσης (αλλά και τώρα που υποτίθεται ότι η οικονομία τους βρίσκεται σε «Ανάπτυξη») ΔΕΝ μπόρεσαν να ξεπληρώσουν. Επιπλέον πρέπει να θυμόμαστε ότι Δείκτες όπως το Κατά Κεφαλή Α.Ε.Π. ΔΕΝ είναι ενδεικτικοί του πως διαβιεί ο κόσμος (αν, δηλαδή, περνά καλά ή άσχημα). ΔΕΝ είναι ενδεικτικοί γιατί πολύ απλά αποτελούν το πηλίκο μιας διαίρεσης όπου ο διαιρετέος είναι το συνολικό Α.Ε.Π. (όπως κι αν υπολογίζεται) και ο διαιρέτης ο συνολικός πληθυσμός. Δεδομένου ότι το Α.Ε.Π. ΔΕΝ ισοκατενέμεται, η επίκληση του ως Κατά Κεφαλή Α.Ε.Π. ως Δείκτη είναι επί της ουσίας γελοία.\n(Σημείωση: Περισσότερα για το «οικονομικό θαύμα» της Ισλανδίας μπορείτε να διαβάσετε (προσεκτικά εννοείται) εδώ, εδώ, εδώ και εδώ. Όσοι αρέσκονται σε οικονομικά διαγράμματα ας πατήσουν εδώ).\nΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ. ΠΑΡΑΡΤΗΜΑ. Η ΠΡΟΔΡΟΜΟΣ ΤΗΣ Ε.Ε. «ΛΑΤΙΝΙΚΗ ΕΝΩΣΗ» ΚΑΙ Η ΣΥΜΜΕΤΟΧΗ ΤΗΣ ΕΛΛΑΔΑΣ Σ’ ΑΥΤΗ. ΜΙΑ ΠΡΩΤΗ ΠΡΟΣΠΑΘΕΙΑ ΟΙΚΟΝΟΜΙΚΗΣ ΕΝΟΠΟΙΗΣΗΣ ΤΗΣ ΕΥΡΩΠΗΣ.\nΠερισσότερα σε αυτή την κατηγορία: « ΟΙ «ΠΟΥΘΕΝΑΔΕΣ» ΣΑΣ ΕΝΗΜΕΡΩΝΟΥΝ ΟΤΙ ΔΕΝ ΤΟΥΣ ΠΕΡΑΣΕ ΓΙΑ ΤΟ ΣΗΜΑ (Η «ΨΕΥΤΟ-ΔΙΟΙΚΗΣΗ» ΤΗΣ ΕΡΑΣΙΤΕΧΝΙΚΗΣ ΑΝΑΝΕΩΣΕ ΤΗΝ ΤΕΛΕΥΤΑΙΑ ΣΤΙΓΜΗ ΤΟ ΣΗΜΑ ΓΙΑ ΑΛΛΑ 10 ΧΡΟΝΙΑ)\tΗΤΑΝΕ ΛΕΕΙ ΔΥΟ ΠΟΝΤΙΟΙ «ΕΞΥΓΙΑΝΤΕΣ» (ΠΑΡΑΜΥΘΙΑ ΓΙΑ ΜΕΓΑΛΟΥΣ, ΓΙΑΤΙ ΣΤΟΥΣ ΜΙΚΡΟΥΣ ΔΕΝ ΠΙΑΝΟΥΝ) »\nΒρίσκεστε εδώ: Αρχική Χρονολόγιο ΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ – ΠΑΡΑΡΤΗΜΑ. ΤΟ ΥΠΟΤΙΘΕΜΕΝΟ ΟΙΚΟΝΟΜΙΚΟ ΘΑΥΜΑ ΤΗΣ ΙΣΛΑΝΔΙΑΣ ΚΑΙ ΟΙ ΤΡΟΠΟΙ ΑΝΤΙΜΕΤΩΠΙΣΗΣ ΤΗΣ ΚΡΙΣΗΣ (ΑΡΧΙΚΑ) ΚΑΙ ΤΗΣ ΥΦΕΣΗΣ (ΣΤΗ ΣΥΝΕΧΕΙΑ).


Ποινολόγιο ΕΠΣΛ, 17/06 – ArenaLarissaGr\nσυντάκτης ArenaLarissa · Δημοσιεύτηκε 17 Ιουνίου 2020 · Ενημερώθηκε 21 Ιουνίου 2020\nΣΥΝΕΔΡΙΑΣΗ ΤΗΣ 16ης.06.2020\nΠΡΑΚΤΙΚΟ ΥΠ’ ΑΡΙΘΜ. 25\nΔέχεται τυπικά την με αριθμό πρωτοκόλλου 5961/03.03.2020 καταγγελία (κατ’ ορθότερο νομικό προσδιορισμό αντί του όρου ένσταση, σύμφωνα με το άρθρο 23 παρ. 5 του ΚΑΠ) του σωματείου ΠΑΝΑΓΡΟΤΙΚΟΣ ΝΙΚΑΙΑΣ κατά του σωματείου ΑΣ ΒΟΡΕΙΟΗΠΕΙΡΩΤΩΝ Ο ΠΥΡΡΟΣ, καθώς και την από 16.06.2020 πρόσθετη παρέμβαση του σωματείου ΑΣΤΡΑΠΗ ΝΕΑΣ ΠΟΛΙΤΕΙΑΣ υπέρ του ως άνω καταγγέλλοντος σωματείου και κατά του καθού η καταγγελία.\nΑπορρίπτει κατ’ ουσία την καταγγελία καθώς και την πρόσθετη παρέμβαση.\nΔιατάσσει την κατάπτωση του παραβόλου υπέρ του ταμείου της Ένωσης..\nΣτο σωματείο ΔΟΞΑ ΥΠΕΡΕΙΑΣ για τη συμπεριφορά του προπονητή, του εκπροσώπου καθώς και οπαδού του κατά τη διάρκεια και μετά τη λήξη του αγώνα της 07.03.2020 με το σωματείο ΠΑΝΑΓΡΟΤΙΚΟΣ ΝΙΚΑΙΑΣ, ήτοι για παράβαση των άρθρων 11 παρ. 1, 3 και 15 παρ. 4α’, 6 ΠΚ, επιβάλλει έγγραφη επίπληξη.\nΣτον προπονητή του σωματείου ΔΟΞΑ ΥΠΕΡΕΙΑΣ κ. Γεώργιο Λυκοκώστα, για τη συμπεριφορά του κατά τη διάρκεια και μετά τη λήξη του αγώνα της 07.03.2020 με το σωματείο ΠΑΝΑΓΡΟΤΙΚΟΣ ΝΙΚΑΙΑΣ, ήτοι για παράβαση του άρθρου 11 παρ. 2 του ΠΚ, επιβάλλει ποινή απαγόρευσης εισόδου στον αγωνιστικό χώρο για 2 αγωνιστικές.\nΣτον εκπρόσωπο του σωματείου ΔΟΞΑ ΥΠΕΡΕΙΑΣ κ. Γεώργιο Ζαγκλή, για τη συμπεριφορά του κατά τη διάρκεια του αγώνα της 07.03.2020 με το σωματείο ΠΑΝΑΓΡΟΤΙΚΟΣ ΝΙΚΑΙΑΣ, ήτοι για παράβαση του άρθρου 11 παρ. 2 του ΠΚ, επιβάλλει ποινή απαγόρευσης εισόδου στον αγωνιστικό χώρο για 2 αγωνιστικές.


2010 World Series of Poker Main Event: Το δεύτερο μεγαλύτερο live τουρνουά πόκερ | PokerNews\n2010 Ιούλιος 09 Greek PokerNews Staff\nH Day 1 του 2010 WSOP Main Event αποτελεί πλέον παρελθόν. Οι συνολικές συμμετοχές για το φετινό WSOP έφτασαν στις 7,319 κάνοντας το 2010 Main Event το δεύτερο μεγαλύτερο live πόκερ τουρνουά στην ιστορία μετά από αυτό του 2006. Το έπαθλο για τον πρώτο φτάνει τα 9 εκατομμύρια δολάρια ενώ συνολικά θα πληρωθούν 747 παίκτες.\nΌσον αφορά τώρα την Day 1d όπως ήταν αναμενόμενο ξεπέρασε όλες τις προηγούμενες ημέρες σε συμμετοχές φτάνοντας τις 2391. Επίσης σήμερα είχαμε τις περισσότερες συμμετοχές γνωστών επαγγελματιών ανάμεσα τους οι Phil Gordon, Vanessa Rousso, Joe Hachem, Doyle Brunson, Phil Ivey, John Juanda, Allen Kessler, Cliff Josephy, Sorel Mizzi, Kara Scott και βέβαια ο Phil Ivey\nAνάμεσα στους παίκτες που παίξουν ξανά την Day 2b βρίσκνται οι Phil Ivey, Doyle Brunson, Vanessa Rousso και πολύ πολύ ακόμα.\nΜερικοί από τους επαγγελματίες που βρεθηκαν εκτός τουρνουά είναι οι Phil Gordon, Joe Hachem, John Juanda και ο Sorel Mizzi.\nΣήμερα είχαμε τρεις ελληνικές συμμετοχές με αυτή του ομογενή Γιώργου Καράγιωργα, ο οποίος τερμάτισε πέρσι στην 20 θέση στο Main Event να ξεχωρίζει. Δυστυχώς όμως ο Γιώργος δεν τα κατάφερε να περάσει στην επόμενη καθώς βρέθηκε short stack σχεδόν από την αρχή της ημέρας και μετά δεν κατάφερε να ανακάμψει.\nΟ έτερος ομογενής από τον Καναδά που συμμετείχε σήμερα στο Main Event ήταν ο Βασίλης Κονταράτος. Ο Κονταράτος δυστυχώς αποκλείστηκε και αυτός και μάλιστα στα τελευταία level της ημέρας.\nΕκτός όμως από τους ομογενείς είχαμε και την συμμετοχή του Χάρη «grecostar» Χαραλάμπους, ο οποίος κέρδισε την συμμετοχή του μέσα από την Bwin. Ο Χάρης είναι ο μόνος Έλληνας της Day 1d που συνεχίζει στην επόμενη.\nΟι πρώτες ημέρες τελείωσαν και από εδώ και πέρα το Main Event θα γίνεται όλο και πιο ενδιαφέρον. Μην ξεχάσετε σήμερα το βράδυ στις 22:00 ξεκινάει η Day 2a στην οποία παίζουν οι Έλληνες παίκτες Γεράσιμος Δερές, Χάρης Τσαούσης και Δημήτρης Σαμπάνης. Μείνετε συντονισμένοι με τα live reporting για όλα τα νέα σχετικά με τους Έλληνες παίκτες και όχι μόνο.


Η Δημοκρατική Αριστερά στη Κρήτη: Κοινωνικό έλλειμμα ελπίδας\nΤα μεγάλα θύματα της σύγχρονης φτώχειας και στο δυτικό κόσμο είναι τα παιδιά. Στο σημείο αυτό αξίζει μια μικρή αναφορά στην έρευνα του ΕΚΚΕ, σύμφωνα με την οποία 450.000 έφηβοι και παιδιά (δηλ. το 23,3%!) στη χώρα μας «ζουν» κάτω από το όριο της φτώχειας. Στην παραπάνω έρευνα γίνεται λόγος και σε άλλες δραματικές παραμέτρους. Το 71,2% των φτωχών παιδιών, είναι αναλφάβητα και το 14,6% δεν ολοκληρώνουν τη 12ετή εκπαίδευση.\nΠοια κοινωνία μπορεί να σταθεί στις προκλήσεις του μέλλοντος, όταν «καταστρέφει»-ακυρώνει-αδρανοποιεί τους δημιουργούς ενός καλύτερου (πιο ανθρώπινου, πιο δημιουργικού) «αύριο», μιας κοινωνίας που ξεπερνά με γοργούς ρυθμούς τα όρια αντοχής της;\nΤο «όπου φτωχός κι η μοίρα του» γίνεται μια μόνιμη και οδυνηρή καθημερινότητα.\nΤο πολιτικό μας σύστημα και η οικονομική-πολιτική ελίτ λογαριάζουν τις ανθρώπινες ψυχές στενά λογιστικά... ως «μονάδες κόστους» και όχι ως προσωπικότητες και οντότητες που έχουν ανάγκη από ποιότητα ζωής, μιας ζωής με ανθρώπινο πρόσωπο, ανάγκη οράματος για το μέλλον των ίδιων και των παιδιών τους. Οδηγούν με την απερισκεψία τους την κοινωνία σε συνολική «φτωχοποίηση» αδιαφορώντας ουσιαστικά για οτιδήποτε μπορεί να ενδυναμώσει τον κοινωνικό ιστό. Αντιθέτως κάνουν ότι είναι δυνατόν προκειμένου να εκραγεί μία ώρα γρηγορότερα η χύτρα των κοινωνικών αντιδράσεων και να οδηγηθούμε σε καταστάσεις κοινωνικής βίας που δύσκολα θα μπορούν να ελεγχθούν...\nΟι βουλευτές του κυβερνώντος κόμματος λ.χ. «ξεχαρμανιάζουν» (έκφραση του συγγραφέα Πέτρου Τατσόπουλου) κατακεραυνώνοντας τον υπουργό Γ. Παπακωνσταντίνου για τα μέτρα που λαμβάνει και λίγο αργότερα τα υπερψηφίζουν στη Βουλή! Η κομματική πειθαρχία ανώτερη από την ελεύθερη βούληση του βουλευτή στο εθνικό κοινοβούλιο... Τα σχόλια δικά σας... Η αντίφαση ολοφάνερη. Οι πολίτες αντιλαμβάνονται το «παιχνίδι» εξουσίας. Ο λαός «βράζει» και η ένταση αυτή κάποτε και με κάποιο τρόπο θα εκφραστεί. Η πολιτική ελίτ δείχνει να μην αντιλαμβάνεται τη λαϊκή δυσαρέσκεια, την οργή και την αγανάκτηση του κόσμου που υποφέρει...\nΟικογένειες με γονείς ανέργους και παιδιά που αδυνατούν να αγοράσουν το σχολικό τους κουλούρι πόσο μάλλον να στραφούν στις απαραίτητες εξωσχολικές δραστηριότητες.\nΤο κοινωνικό κράτος ανύπαρκτο. Οι ανάγκες μέρα με τη μέρα θεριεύουν. Οι συνέπειες οδυνηρές! Το κοινωνικό έλλειμμα ελπίδας μεγάλο...\nΚι όμως, η ανυπαρξία του κοινωνικού κράτους θα έπρεπε να δραστηριοποιήσει τους πολίτες. Όλους εμάς που ακόμα βρισκόμαστε στη «φωτεινή πλευρά του φεγγαριού».\nΞέρουμε, άραγε, πότε θα έρθει η δική μας σειρά στο δρόμο της «φτωχοποίησης»; Το πεδίο δράσης μεγάλο. Χωρίς «ταμπέλες» και τυμπανοκρουσίες». Με καρδιά, ψυχή, συναίσθημα, πίστη στο μέλλον, αγάπη για το συνάνθρωπο και πάνω απ' όλα για τα παιδιά. Καιρός να φέρουμε στην επιφάνεια τις αξίες και τις αρχές με τις οποίες μεγαλώσαμε και σταθήκαμε ως τώρα στη ζωή. Οργανωμένα και μακριά από τα φώτα της δημοσιότητας να σταθούμε στο πλευρό του πάσχοντα συνανθρώπου μας όχι μόνο τις γιορτινές και άγιες αυτές ημέρες αλλά όσο υπάρχει ανάγκη, όσο οι δυνάμεις μας το επιτρέπουν.\nΗ ελπίδα για ένα φωτεινό αύριο θα έρθει από την ίδια την κοινωνία. Από τον συνάνθρωπο. Η μοιρολατρία και η παραίτηση δεν έχουν θέση τη δύσκολη τούτη ώρα. Η πολιτική μας ελίτ (σε όλα τα επίπεδα) ζει στο «γυάλινο πύργο» της. Βρίσκεται σε πλήρη αδυναμία να αντιληφθεί τις συνέπειες των πολιτικών-οικονομικών της αποφάσεων. Παγιδευμένη στην αντικοινωνική, νεοφιλελεύθερη λογιστική της πολιτική οδηγεί μεγάλα τμήματα της κοινωνίας δεκαετίες πίσω.\n«Ο κόμπος έχει φτάσει στο χτένι». Το στάδιο της «εθνικής κατάθλιψης» πρέπει να μετατραπεί σε ένα «νέο ξεκίνημα». Για το λόγο αυτό οι ευθύνες στρέφονται και στον τρόπο που εμείς οι ίδιοι θα δώσουμε την ώθηση της νέας πορείας στο μέλλον. Καιρός, λοιπόν, να στηρίξουμε τους συνανθρώπους μας που σήμερα δοκιμάζονται. Ας τους βοηθήσουμε να σταθούν στα πόδια τους. Χρειαζόμαστε ο ένας τον άλλο, προκειμένου να χτίσουμε μια κοινωνία σε νέα βάση. Με αρχές, αξίες, θεσμούς. Με ελπίδα και ανθρωπισμό. Με πίστη και εμπιστοσύνη στις δυνάμεις του καθενός από εμάς.\nΜακριά από τις φαυλότητες του χθες και του σήμερα. Με ένα πολιτικό προσωπικό στο ύψος των περιστάσεων.\nΓια όλα τούτα χρειάζεται ο ένας τον άλλο... Απαραίτητη προϋπόθεση είναι η κοινωνική συνοχή. Αφού το πολιτικό μας σύστημα την «πολεμά» ας αγωνιστούμε εμείς για τη διατήρησή της. «Δυναμικά» και αθόρυβα...\nΑναρτήθηκε από Politis in action στις 12:13 μ.μ.


Τραγουδιστες Archives - Page 21 of 21 - VIP | Very Important Podcasts\nΔημητρα Μαστοριδου @ ‘Που πας καλε μου λουστρακο;’ (17/05/2013)\nMay 17, 2013 Sin Radio\nΗ Δήμητρα Μαστορίδου γεννήθηκε και μεγάλωσε στο Μαρούσι. Η αγάπη της για το τραγούδι τη σπρώχνει πρώτα στο ωδείο Φ.Νάκας για τα θεωρητικά της μουσικής. Μετά σπουδάζει κιθάρα και στη συνέχεια κάνει μαθήματα φωνητικής με τη Julie Massino, την Karen Solomon και τη Λουκία Φρατσέα. Παράλληλα, γράφει στίχους βιωματικούς-στιγμές αληθινές, τις κάνει τραγούδια και τις τραγουδά. Περισσότερα εδώ.\nΗ Δήμητρα Μαστορίδου στον Λουστράκο (17/05/2013) by Veryimportantpodcasts on Mixcloud


Άμστερνταμ Το Μουσείο της Τσάντας (Part 2) Ένα από τα 10 καλύτερα μουσεία μόδας στον κόσμο. - To-Be Women's Bags Shop\nΑν είστε γυναίκα πρέπει οπωσδήποτε να επισκεφθείτε αυτό το μουσείο, το μοναδικό στην Ευρώπη αφιερωμένο στη τσάντα.\nHENDRIKJE MUSEUM OF BAGS AND PURSES (AMSTERDAM).\nΒρίσκεται στο Άμστερνταμ και είναι ένα από τα τρία μουσεία σε όλο τον κόσμο και το μοναδικό στην Ευρώπη που αφορά τις τσάντες, τα πορτοφόλια, τις βαλίτσες αλλά και την ιστορία τους από τον μεσαίωνα έως και τις μέρες μας. Μια ιστορία 500 και παραπάνω χρόνων, αλλά και σύγχρονες δημιουργίες σχεδιαστών.\nΗ συλλογή περιλαμβάνει περισσότερα από 5.000 είδη καθιστώντας το, το μεγαλύτερο στο είδος του μουσείο.\nΗ ύπαρξη του οφείλετε στο πάθος και τον ενθουσιασμό των πρώτων συλλεκτών.\nΤην συλλογή ξεκίνησαν οι Hendrikje και Heinz Ivo, οι οποίοι προσπάθησαν να βρίσκουν και να προσθέτουν σ΄αυτήν, αντικείμενα εξαιρετικής ποιότητας, μοναδικά ως προς τον σχεδιασμό τους, την χρήση ειδικών υλικών, τα σχήματα αλλά και την ιστορία που τα συνοδεύει. Έτσι, το Hendrikje Museum λαμβάνει πλέον διεθνή αναγνώριση για την ποικιλία και την ποιότητα της συλλογής του και θεωρείται ένα από τα δέκα καλύτερα μουσεία μόδας στον κόσμο.\nΣτο ξεκίνημα του το μουσείο δεν ήταν παρά δύο δωμάτια μέσα στο σπίτι του Hendrikje και της Heinz Ivo στο Amstelveel, τα οποία από το 1996 παρέμεναν ανοιχτά για το κοινό. Όταν όμως η συλλογή μεγάλωσε, δημιουργήθηκε και η ανάγκη για την εξεύρεση νέου χώρου. Από το 2007 το μουσείο στεγάζεται σε ένα ανακαινισμένο κτήριο του 17ου αιώνα στο Hegengracht, ένα από τα πιο διάσημα κανάλια στο Άμστερνταμ.\nΝα μία γεύση από ιστορικά κομμάτια που θα δείτε στο μουσείο αυτό:\nΔερμάτινη τσάντα από κέλυφος χελώνας,\nδιακοσμημένη με μαργαριτάρια.\nΗ τσάντα αυτή σηματοδότησε την έναρξη της συλλογής.\nΜεταξωτή νυφική τσάντα με πορτραίτο,\nΒραδινή τσάντα διακοσμημένη με κρύσταλλα\nJudith Leiber, ΗΠΑ, 2007.\nΤσάντα από δέρμα φιδιού και πλάκα από ελεφαντόδοντο\n“H Εύα και το μήλο”.\nH αγαπημένη τσάντα της ιδρύτριας του Μουσείου.\nΔερμάτινη τσάντα με σιδερένιο πλαίσιο και 18 κρυφές θήκες.\nΚαθώς τα ρούχα της εποχής αυτής δε διέθεταν εσωτερικές τσέπες,\nχρησιμοποιούνταν τέτοιου είδους τσάντες τόσο από γυναίκες αλλά και από άντρες.\nΓαλλία, 16ος αιώνας.\nΓια μια γρήγορη περιήγηση στο Hendrikje Museum of Bags and Purses à https://www.youtube.com/watch?v=9BDOOcIhfb0&feature=youtu.be\nΔείτε επίσης: http://tassenmuseum.nl/


Αλεξανδρούπολη - Σαμοθράκη - Page 15 - Δρομολόγια και γραμμές - Shipfriends\nΤο θετικό της υπόθεσης για μένα θα είναι να εκδηλώσουν ενδιαφέρον πάνω από μια εταιρεία.\nΤροποποίηση δρομολογίου λόγω δυσμενών καιρικών συνθηκών του Ε/Γ-Ο/Γ ΑΔΑΜ. ΚΟΡΑΉΣ\nEdited November 22, 2019 by samothrax\nΕπιστολή των Μεταφορέων Εμπόρων (της Σαμοθράκης) προς τον ΥΝΑΝΠ κύριο Πλακιωτάκη\nΚάτι μου λέει πως δεν θα ξεμπερδέψουν τόσο εύκολα εκεί πάνω με τον Μανούση...\nΣΥΜΒΑΣΗ ΑΝΑΘΕΣΗΣ ΔΗΜΟΣΙΑΣ ΥΠΗΡΕΣΙΑΣ ΓΙΑ ΤΗΝ ΕΞΥΠΗΡΕΤΗΣΗ ΤΗΣ ΔΡΟΜΟΛΟΓΙΑΚΗΣ ΓΡΑΜΜΗΣ ΑΛΕΞΑΝΔΡΟΥΠΟΛΗ - ΣΑΜΟΘΡΑΚΗ και επιστροφή\nΟ πρώτος των συμβαλλομένων υπό την ιδιότητα του Υπουργού Ναυτιλίας και Νησιωτικής Πολιτικής, έχοντας υπόψη την υπ’ αριθμ.92885/17-09-2019 απόφαση Υφυπουργού Ανάπτυξης και Επενδύσεων (ΑΔΑ:65Ψ1465ΧΙ8-ΤΛΔ), αναθέτει στο δεύτερο των συμβαλλομένων, ονομαζόμενο στο εξής «ανάδοχο», την εξυπηρέτηση της δρομολογιακής γραμμής ΑΛΕΞΑΝΔΡΟΥΠΟΛΗ-ΣΑΜΟΘΡΑΚΗ και επιστροφή, με την εκτέλεση ενός (01) δρομολογίου την ημέρα καθ' όλη τη διάρκεια της δρομολογιακής περιόδου, πλην της θερινής περιόδου από 08/06/2020 έως 06/09/2020 [σύνολο δεκατρείς (13) εβδομάδες], κατά τη διάρκεια της οποίας υφίσταται η υποχρέωση εκτέλεσης ενός (01) δρομολογίου την ημέρα άνευ καταβολής μισθώματος, με το Ε/Γ-Ο/Γ ΑΔΑΜΑΝΤΙΟΣ ΚΟΡΑΗΣ Ν.Π.11800, έναντι μισθώματος οκτώ χιλιάδων οκτακοσίων εβδομήντα ευρώ και ενενήντα επτά (€ 8.870,97) λεπτών, ανά πλήρες δρομολόγιο, μη συμπεριλαμβανομένου του Φ.Π.Α. και των λοιπών νομίμων κρατήσεων, για το χρονικό διάστημα μέχρι την ολοκλήρωση της διαδικασίας του διαγωνισμού και τη σύναψη της σχετικής συμβάσεως της εν λόγω δρομολογιακής γραμμής, με τους παρακάτω όρους και προϋποθέσεις, τις οποίες ο ανάδοχος αποδέχεται ανεπιφύλακτα.\nEdited December 11, 2019 by proud_ionian\nΈχει αλλάξει κάτι από το (μέχρι) τετράμηνο που έδιναν παράταση στη σύμβαση σε όλους τους διαγωνισμούς, μέχρι την ολοκλήρωση του διαγωνισμού και στη συγκεκριμένη περίπτωση δίνεται μέχρι 31/10;\nΗ παρούσα σύμβαση ισχύει για το χρονικό διάστημα από 10/12/2019 μέχρι την ολοκλήρωση της διαδικασίας του διαγωνισμού και τη σύναψη της σχετικής συμβάσεως της εν λόγω δρομολογιακής γραμμής και σε κάθε περίπτωση όχι πέραν της 31/10/2020.\nΔυστυχώς, η Zante Ferries αποδεικνύει στυγνά ότι το μόνο που την ενδιαφέρει είναι το κυνήγι επιδοτήσεων από δρομολόγια άγονων γραμμών. Μόνο που η ιστορία δείχνει, ότι όσες εταιρείες κατάντησαν να κυνηγούν αποκλειστικά και μόνο επιδοτήσεις, ανήκουν ήδη στο παρελθόν (G.A. Ferries, ΝΕΛ, ΛΑΝΕ).\nΕδώ και 10 χρόνια έδωσε μάχη για να καθιερώσει και να διπλώσει την παρουσία της στις Δυτικές Κυκλάδες και αντί να πει δόξα σοι ο Θεός που εδώ και τόσα χρόνια δεν της έχει κολλήσει από κοντά άλλη ανταγωνίστρια εταιρεία, τώρα αφήνει από μόνη της χώρο για την έλευση ανταγωνιστή στη γραμμή.\nΟ Κοραής των 1.080 ατόμων πρωτόκολλο κυριολεκτικά χαραμίζεται στη γραμμή της Σαμοθράκης σε σχέση με τις Δυτικές Κυκλάδες που τον έχουν ανάγκη ως δεύτερο πλοίο το καλοκαίρι.\nΕκτός κι αν ο Κοραής επιστρέψει και πάλι στα παλιά του λημέρια και η Zante Ferries ναυλώσει άλλο πλοίο για την Σαμοθράκη..... και άσε την σύμβαση να γράφει ότι θέλει.....\nΔεν έχει αλλάξει κάτι. Αλλά ο διαγωνισμός για τη συγκεκριμένη γραμμή έγινε πιο μετά από ότι οι υπόλοιπες γραμμές, οπότε λένε μέχρι την ολοκλήρωση του διαγωνισμού και όχι πέραν από τις 31/10/20, για να είναι υπάρχει κάλυψη στη γραμμή στη περίπτωση αγονου διαγωνισμού ή περιπτώσεων με ενστάσεις.\nΣωστα τα λεει ο Π100, τυπικο ειναι το θεμα.\nΓιατί το πήγαν μέχρι 31/10/20; Λέτε να βλέπουν κάτι στην εξέλιξη του διαγωνισμού και θέλουν να το προλάβουν; Κάτι υποψιάζομαι (ΣΑΟΣ ΙΙ... εεε, Σταυρός, το οποίο δεν θα ανταποκρίνεται) και θέλουν να προλάβουν την κατάσταση. Εμάς καθόλου δε μας χαλάει, αν λάβουμε υπόψη και την πρόσφατη επιστολή των μεταφορέων, εμπόρων, ιδιοκτητών φορτηγών προς τον ΥΝΑΝΠ, αλλά θα μπορούσε να έλεγε ως 29/2 ή 31/3...\nΠροσωπικά εξεπλάγην (ευχάριστα εννοείται)......!!!\nEdited December 12, 2019 by samothrax\n1 hour ago, samothrax said:\nΓιατί το πήγαν μέχρι 31/10/20;\nΑπό αυτό που διάβασα εγώ στην προκήρυξη είναι ότι δίνεται παράταση στην Α.Ν.Μ.Ε.Ζ. και το πλοίο ΑΔΑΜΑΝΤΙΟΣ ΚΟΡΑΗΣ μέχρι 31/10/2020 αλλά εάν κι όταν γίνει ο διαγωνισμός που σημειωτέον θα γίνει πριν το τέλος Οκτωβρίου του 2020 θα κατοχυρωθεί στον μειοδότη!!! (ΜΠΟΡΕΙ Ο ΔΙΑΓΩΝΙΣΜΟΣ ΝΑ ΓΙΝΕΙ ΚΑΙ ΣΕ 2-3 ΜΗΝΕΣ)\nΕπιστολή των Ξενοδόχων και ιδιοκτητών Ενοικιαζομένων Δωματίων Σαμοθράκης στον ΥΝΑΝΠ κύριο Πλακιωτάκη\nEdited December 20, 2019 by proud_ionian\nΧρόνια Καλά και Πολλά με Υγεία σε όλους σας🎄\nZANTE FERRIES: Τροποποίηση δρομολογίου ΑΔΑΜ. ΚΟΡΑΉΣ για την Κυριακή 29/12 λόγω επικείμενων δυσμενών καιρικών συνθηκών και από Δευτέρα τι λέτε να έχουμε που λήγει ο διαγωνισμός.. ;\nμεχρι να υπογραφει συμβαση με το νεο αναδοχο, θα εχεις κοραη\nΑυτό το ξέρω και παρακαλώ να μείνει κιόλας\nOn 12/27/2019 at 8:25 PM, samothrax said:\nαπό Δευτέρα τι λέτε να έχουμε που λήγει ο διαγωνισμός.. ;\nΗ μοναδική εταιρεία που συμμετείχε στο διαγωνισμό Αλεξανδρούπολη Σαμοθράκη ήταν η Zante Ferries με το Αδαμάντιος Κοραής, οπότε μέχρι τις 31/10/2020 θα είναι το Αδαμάντιος Κοραής στη γραμμή.\nEdited December 30, 2019 by Panagia Ekatontapiliani\nΦΩΤΗΣ ΜΑΝΟΥΣΗΣ: ΜΙΑ ΝΈΑ ΑΡΧΉ ΓΙΑ ΤΟ ΝΗΣΊ ΜΑΣ\nOn 12/30/2019 at 12:56 PM, Panagia Ekatontapiliani said:\nΓνωρίζει κανείς αν υπήρχε ενδιαφέρον για την γραμμή Αλεξανδρούπολη - Σαμοθράκη - Λήμνο; Εδώ μερικοί λένε ότι την πήρε και αυτήν το ΑΔΑΜ. ΚΟΡΑΗΣ.\nEdited January 3 by samothrax\nΠιστεύετε εσείς που γνωρίζετε καλύτερα την Seajets, ότι μετά την περσινή διπλή έκτακτη ενασχόληση με την γραμμή της Σαμοθράκης να βάλει φέτος κάποιο Jet για 1-2 μήνες;\nEdited January 13 by proud_ionian\nμπορει να μπει στη γραμμη πλοιο με ελευθερη δρομολογηση απο τη στιγμη που υπαρχει εταιρια που της εχει ανατεθει το δρομολογιο με επιδοτηση.\nδεν νομιζω οτι μπορει να μπει αλλος.\nΥΓ: τα ταχυπλοα εχουν υποχρεωτικη 4μηνη δρομολογηση\nΘεσμικά δεν μπορεί να βάλει, όντως.\nΚι εγώ αυτήν την εντύπωση και την γνώση είχα, αλλά σήμερα που είχα μία συζήτηση κάποιος επέμενε ότι επειδή είναι ταχύπλοο ή jet μπορεί. Για αυτό ρώτησα.\nΔεν νομιζω οτι την ενδιαφερει τη Seajet να ασχοληθει.\nΑν ηθελε θα ειχε προσπαθησει να παρει τη γραμμη με συμβατικο και με την επιδοτηση


Αραβίδης: «Καλύτεροι παιχνίδι με παιχνίδι» | Onsports.gr\nhome ΠοδόσφαιροSuper LeagueΑραβίδης: «Καλύτεροι παιχνίδι με παιχνίδι» Κοινοποιήστε\nΑραβίδης: «Καλύτεροι παιχνίδι με παιχνίδι»\tΣυντάκτης: Onsports Team\nΔημοσίευση: Τρίτη, 03 Ιανουαρίου 2012 22.35\nΗ Δόξα Δράμας βρίσκει σιγά σιγά τα… πατήματά της, όπως υποστήριξε ο Χρήστος Αραβίδης.\tΟ επιθετικός της ομάδας της Βορείου Ελλάδας, μετά το τέλος του αγώνα με την ΑΕΚ, ανέφερε στη «Nova» πως οι «μαυραετοί» θα παρουσιαστούν καλύτεροι στην συνέχεια, ενώ τόνισε πως η συνέχεια είναι δύσκολη. «Νομίζω ότι παιχνίδι με παιχνίδι βρίσκουμε αυτά που θέλει ο προπονητής να περάσουμε στον αγωνιστικό χώρο. Βλέπουμε ότι αυτό το ποδόσφαιρο αποδίδει για μας. Πήραμε βαθμούς απέναντι σε μία ομάδα με θεωρητικά πιο δύσκολη σε σχέση με άλλες ομάδες που παίξαμε. Έχουμε πολλούς δύσκολους αγώνες», ανέφερε αρχικά.\nΑναφορικά με το καλό… ποδαρικό της Δόξας Δράμας, ο Χρήστος Αραβίδης, τόνισε: «Πρέπει να συνεχίσουμε έτσι και να μην μείνουμε στην ισοπαλία που πήραμε σήμερα».\nΤέλος, για τη συνέχεια, ο Έλληνας φορ, απάντησε: «Είναι πολύ δύσκολη. Έχουμε συνεχόμενα εξ’ αναβολής παιχνίδια. Σε δύο εβδομάδες πρέπει να παίξουμε απέναντι στον Ολυμπιακό, τον Παναθηναϊκό, έχουμε και το Κύπελλο, ενώ τα συνεχόμενα ταξίδια μας επηρεάζουν. Έχουμε βρει μια λύση και θα προσπαθήσουμε να ανταπεξέλθουμε».\tΚατηγορία: Super League


ΟΔΟΣ: Las Vegas\nΤουλάχιστον 58 νεκροί και 515 τραυματίες από την επίθεση στο πλήθος που παρακολουθούσε συναυλία στο Λας Βέγκας.\nΕίναι η πιο αιματηρή ένοπλη επίθεση από το τέλος του Β' Παγκοσμίου Πολέμου στις ΗΠΑ. Ο δράστης είχε τουλάχιστον 10 όπλα μαζί του και αυτοκτόνησε την στιγμή που οι αστυνομικοί έφταναν στο δωμάτιό του. «Δεν υπάρχει καμία απόδειξη ότι ο άνδρας συνδέεται με την ISIS» δηλώνει αξιωματούχος του FBI.\nΔεκα όπλα είχε ανεβασει στο ξενοδοχείο μαζί του ο βλαμμένος!\nΑμερικαν ντριμ στην πιό μαύρη του εκδοχή...


4g Router + Stick - VDSL & ADSL Routers - Insomnia.gr\nΑρχική Forums Διαδίκτυο VDSL & ADSL Routers 4g Router + Stick\n4g Router + Stick\nΑπό τον vactirio, 21 Μαΐου 2013 στο VDSL & ADSL Routers\nΜένω στην Φιλοθέη όπου στο σπίτι μου δεν φτάνει ADSL λογω απόστασης. Εδω και περίπου 3-4 χρόνια καλύπτω τις ανάγκες μου με LINKSYS 3G router ο οποίος εξυπηρετεί μια χαρά το browsing στο σπίτι.\nΣκεφτόμουνα να περάσω σε 4G μέχρι που να ξεκινήσει το VDSL στην περιοχή μας.\nΑναζητώ κάποια λύση Router + Στικάκι 4G που να παίζει. Μια σκέψη μου είναι ο TP Link MR3420 ο οποίος όμως δεν ειναι συμβατός με το Vodafone USB modem K5006.\nΚάποια πρόταση ως προς τον εξοπλισμό (router + stick)?\nΔεν με ενδιαφερει απαραίτητα η Vodafone. Θα μπορούσε να είναι και Cosmote.\nΨάχνεις κάτι σε αυτό:\n1. Cosmote (usb stick)\n2. Vodafone (hot spot)\n(για την Wind δεν βρήκα κάτι)\nΜε το πρώτο μπορείς να χρησιμοποιήσεις ένα ρουτεράκι με usb και στην δευτερη περίπτωση μπορείς να συνδεθείς κατευθείαν με wifi ή να χρησιμοποιήσεις ένα access point σε client mode για να μοιράσεις το ιντερνετ στο τοπικό ενσύρματο δίκτυο.\nΣτην περιοχή σου πιάνεις 4G (LTE); Ρωτάω γιατί οι περισσότερες εταιρίες διαφημίζουν ότι καλ΄πτουν διάφορες περιοχές με 4G αλλά η πραγματικότητα διαφέρει κατά πολύ!\nπου στο καλο εισαι στην φιλοθεη και δεν παιζει καθολου το ιντερνετ.ακομα και στο ιδρυμα καραμανλη που ειναι τερμα θεου παιζει το ιντερνετ εστω και χαλια.επισης νομιζω οτι φιλοθεη τα καφαο εχουν αλλαξει οποτε λογικα σχετικα soon θα δωσουν vdsl.εκτος αν δεν εχουν αλλαξει ακομα τα καφαο.η teltonika εχει καποια καλα ρουτερ που παιρνουν sim αλλα οι τιμες ακριβες και δεν ξερω αν εχουν 4g.τσεκαρε αμα θες.\nΤην λύση hotspot της vodafone την έχω δει αλλα δεν ειναι αυτο που θέλω. Ειναι αρκετά limited κυρίως ως προς τον αριθμό των clients που μπορει να εξυπηρετήσει.\nΟσο για την Comsote, το προβλημα μου δεν ειναι να βρω ενα στικάκι αλλα ένα στικάκι που θα παιζει με συγκεκριμένο router. Η εμπειρία μου έχει δείξει ότι δεν παίζουν δυστυχώς όλοι οι router με ολα τα στικάκια. H tp link πχ εχει compatibility list που δεν περιέχει τα στικάκια vod + cosm\nΕίμαι στην Μαυρομιχάλη (τελευταία κάθετη Μακεδονίας στο βουνό). Στην αρχή επιανα 1Mbps. Μετά από βλάβες και ματίσεις του καλωδίου εγινε απολυτα ασταθες. 2 μερες πανω 2 κάτω. Δοκιμασα HOL Forth και OTE. Τωρα εχω αργο Internet (σχετικά) αλλά απολυτα σταθερό.....\nΗ Wind δεν προσφέρει 4G, γι αυτό δε βρήκες\nναι πραγματι δεν παιζουν ολα τα ρουτερ με ολα τα στικακια .καποιες φορες βγαινουν firmware update για να λυθει το προβλημα ασυμβατοτητας με μερικα stick.αλλες φορες αλλα αυτο δεν μπορεις να το ξερεις μπορει να παιζει με το stick σου και απλα να μην το γραφει.\nγια αυτο της teltonika αξιζουν γιατι παιρνουν απλα την sim μεσα.δεν ξερω αν σου αλλαζαν κανα καλωδιο δηλαδη ζευγαρι στο καλωδιο αν θα αλλαζε κατι.γιατι αν και οι 3 παροχοι πατησαν πανω στο προβληματικο ζευγαρι τοτε....\nΑντρέα που ακριβώς μένεις στη Φιλοθέη, μιας και είμαστε συγχωριανοί;\nΌπως είπε και ο poulinos, έχει ολοκληρωθεί το νέο δίκτυο του ΟΤΕ και έχει ανακοινωθεί ότι θα δοθεί στην εκμετάλλευση τον Ιούνιο. Επομένως, τα προβλήματα όλων όσοι έχουν χαμηλές ταχύτητες θα λυθούν με το vdsl που θα πέρνουμε από το νέο KV που βρίσκεται στη γειτονιά μας.\nΕπειδή έχω αποτυπώσει τις θέσεις όλων των νέων καμπινών, εάν μου πεις τη διεύθυνσή σου, έστω και με πμ, θα σου δώσω τη θέση της καμπίνας που σε εξυπηρετεί.\nΠάντως, αν και απέχουμε 2,5-3 χλμ από το ΑΚ Χαλανδρίου, έχουμε κάπως ανεκτές ταχύτητες όπως φαίνεται και στο χάρτη της ΕΕΤΤ. Μήπως δεν είσαι στη Φιλοθέη αλλά στη "Φιλοθέη" πάνω από το Γηροκομείο; Αλλά και στη Ν. Φιλοθέη του δήμου Αμαρουσίου να είσαι, η περιοχή υπάγεται στο ΑΚ Χαλανδρίου και έχει επεκταθεί και σ' αυτή το νέο δίκτυο του ΟΤΕ.\nοπου και να μενει vdsl θα μπορει να βαλει αφου ολα τα καφαο εχουν αλλαχει.η 200 μετρα ειναι η 500 θα παιξει το vdsl.\nγια αυτο της teltonika αξιζουν γιατι παιρνουν απλα την sim μεσα.\nΔεν βλέπω η Teltonica βα βγαζει 4G\nδεν ξερω αν σου αλλαζαν κανα καλωδιο δηλαδη ζευγαρι στο καλωδιο αν θα αλλαζε κατι.γιατι αν και οι 3 παροχοι πατησαν πανω στο προβληματικο ζευγαρι τοτε....\nΜπά - σταματησα να το παλευω. Τεχνικός ΟΤΕ μου ειπε πριν καποια χρονια οτι να μην περιμενω κατι\nΕιμαι Φιλοθέη οδός Μαυρομιχάλη (Τερμα Μακεδονίας (αστυνομια) δεξια - στο βουνο).\nΕπειδή ξεφύγαμε λιγο απο την ερωτηση μου....\nγια 4G router γνωρίζει κάποιος????????\nελεγα μπας και ειχαν βγαλει κατι απο την τελευταια φορα(teltonika).αν δεν ηταν το vdsl θα σου λεγα να πας σε δορυφορικο αλλα τζαμπα τα λεφτα αν ειναι σε μερικους μηνες να εχεις vdsl.\nΚολοκοτρώνη και Κανάρη βρίσκεται η καμπίνα 384 που θα καλύψει με vdsl και το βόρειο τμήμα της οδού Μαυρομιχάλη, όπου βρίσκεσαι.\nΛίγη υπομονή χρειάζεται, όπως λέει και ο poulinos. (Θέλω να) πιστεύω ότι σε λιγότερο από μήνα θα έχουμε νέα.\nεπισης και κατι αλλο αν και λιγο off topic.οταν ειχες adsl ειχες δοκιμασιε και με thomson?το λεω διοτι σε γνωστο που ειχε 52 attenuation και ο οτε του λεει αν δεν παιξει οκ διεκοψε του ειχα βαλει thomson και επαιζε μια χαρα σε 2mbit.\nΕπαναφέρω ένα παλιό thread, επίκαιρο για μένα (ίσως και για άλλους).\nΣε επαγγελματικό χώρο που έχει μεν adsl, αλλά διαμοιράζεται σε περίπου... 120 χρήστες! (νοσοκομείο), και προφανώς σέρνεται (γιατί άραγε...) 6 άτομα που είμαστε στον ίδιο χώρο σκεφτήκαμε τη λύση της mobile broadband σύνδεσης και διαμοιρασμό μέσω router. Η λύση του wifi modem δε μας κάνει γιατί θέλουμε να βάλουμε στο router και NAS για τα αρχεία της κλινικής. Πήραμε λοιπόν από κοινού sim από Cosmote με 20GB το μήνα και ψάχνω για κατάλληλο router που να δέχεται sim card. Μέχρι στιγμής βρίσκω τα:\n1. D-link dwr-921, γύρω στα 220 από Amazon (από Ελλάδα όπου κι αν πήρα τηλέφωνο, ενώ δείχνουν στο skroutz διαθεσιμότητα, μου λένε τηλεφωνικά ότι δεν υπάρχει... κάτι παίζει με τον εισαγωγέα). Μέτρια - κακά reviews στο Amazon\n2. Huawei B593s-22, γύρω στα 170 από Amazon με τα μεταφορικά, άριστα reviews, αλλά επειδή δεν είμαι σίγουρος για τη συμβατότητα λίγο ανησυχώ... Στα specs αναφέρει:\nLTE Frequency division duplex (FDD): 2600/2100/1800/900/800 MHz\nΛογικά δε θα έχω θέμα με Cosmote, έτσι; Μόνο μείον η έλλειψη υποστήριξης για εξωτερική κεραία.\nΈχει κανείς άποψη/εμπειρία από τις εν λόγω συσκευές; Καμμιά άλλη γνώμη ή πρόταση;\nεχω σεταρει/χρησιμοποιησει 2 συσκευες 3g της teltonika.πολυ καλυτερη απο αλλες συσκευες πχ usb stick. ειναι με εξωτερικη κεραια wifi/gsm αλλα ειναι και αρκετα ακριβη.\nεχει και 3g Και 4g οσο ξερω.ευκολο στο σεταρισμα. Σε οσα παιρνουν sim απλα πρεπει να προσεξεις το μεγεθος της sim.συνηθως παιρνουν την mini sim και οχι nano,micro κτλ.σε θεμα δικτυων πιστευω οτι θα εισαι μια χαρα οτι δεν θα εχεις δηλαδη καποιο θεμα.\nΝαι, τις είδα τις συσκευές της teltonika και φαίνονται πολύ καλές, είναι όμως όντως αρκετά ακριβές... Υπέκυψα στην παρόρμηση και παρήγγειλα την Huawei B593s-22, όταν έρθει και σετάρω θα ποστάρω εντυπώσεις για όσους ενδιαφερόμενους. Ευχαριστώ!


Τρίτη, 15 Σεπτεμβρίου 2015 00:00\tΔιαβάστηκε 4044 φορές\nΗ Δρ Ντίπα Απτέ εξηγεί πώς μπορούμε να καθαρίσουμε τον οργανισμό μας με τη βοήθεια της Αγιουρβέδα\nΤο «oilpulling» ή ελαιοκάθαρση είναι μία κλασική αγιουρβεδική τεχνική που ακολουθείται εδώ και αιώνες για την αποφυγή ασθενειών και την επίτευξη καλύτερης υγείας. Ο αγιουρβεδικός όρος για την τεχνική αυτή είναι είτε gandusha ή kavalagraha. Στόχος είναι να καθαρίσει τον οργανισμό και να τον απελευθερώσει από βλαβερές τοξίνες που μπορούν να οδηγήσουν σε ασθένειες και γήρανση.\nΚατά την ελαιοκάθαρση, οι γαργάρες με ζεστό σησαμέλαιο μόλις ξυπνήσουμε το πρωί, βοηθούν τα ευαίσθητα ούλα, καταπολεμούν την κακή αναπνοή και μειώνουν την ευαισθησία των δοντιών. Σύμφωνα με την Αγιουρβέδα, όταν γίνεται τακτικά, η πρακτική θα βοηθήσει στη μείωση των λεπτών γραμμών και ρυτίδων. Είναι επίσης μία από τις καλύτερες τεχνικές για την πρόληψη των μαύρων κύκλων και του πρηξίματος γύρω από τα μάτια. Επίσης βοηθά σε παθήσεις όπως ο πόνος μέσης, η δυσκοιλιότητα, η ισχιαλγία, οι ανωμαλίες στον κύκλο περιόδου και η δυσμηνόρροια.\nΜόλις ξυπνήσετε το πρωί και πριν βουρτσίσετε τα δόντια σας, ζεστάνετε λίγο σησαμέλαιο ψυχρής έκθλιψης. Βάλτε δύο ή τρεις κουταλιές της σούπας στο στόμα σας. Αυτή η ποσότητα θα πρέπει να το γεμίζει κατά το μισό έτσι ώστε να μπορείτε να στριφογυρίζετε το έλαιο. Τώρα κινήστε το έλαιο στο στόμα σας για περίπου 30 δευτερόλεπτα. Στη συνέχεια απλώς κρατήστε το στο στόμα σας για 30 δευτερόλεπτα. Επαναλάβετε τη διαδικασία για περίπου 3 λεπτά και στη συνέχεια φτύστε το λάδι. Το σησαμέλαιο έχει συνήθως πορτοκαλί χρυσίζον χρώμα. Όμως όταν το φτύνετε μετά τη διαδικασία της ελαιοκάθαρσης, το χρώμα αλλάζει. Μπορεί να αλλάξει σε οτιδήποτε, από άσπρο μέχρι κόκκινο και ανομοιογενές. Αυτή η αλλαγή στο χρώμα του ελαίου οφείλεται στις τοξίνες που βγαίνουν και με αυτό τον τρόπο εξαλείφονται από το σώμα. Βεβαιωθείτε ότι μετά το τέλος της διαδικασίας βουρτσίσατε τα δόντια σας πολύ προσεκτικά και πλύνατε το στόμα σας έτσι ώστε να μην μείνει καθόλου έλαιο. Επίσης βεβαιωθείτε ότι κάνατε γαργάρες με ζεστό νερό στο τέλος. Περιμένετε περίπου 20 λεπτά πριν πιείτε ή φάτε οτιδήποτε. Θα ήταν ιδανικό να αρχίσετε με ένα τσάι με τζίντζερ και λεμόνι για να καθαρίσετε επιπλέον και να αποτοξινώσετε τον οργανισμό σας.\nΠερισσότερα σε αυτή την κατηγορία: « Αγιουρβέδα & απώλεια βάρους Φυσική ομορφιά με την Αγιουρβέδα »


Μεγάλη αστυνομική επιχείρηση σε εξέλιξη στα Εξάρχεια - neadrasis.gr\nΜεγάλη αστυνομική επιχείρηση σε εξέλιξη στα Εξάρχεια\nΜεγάλη επιχείρηση της Αστυνομίας έγινε σήμερα το πρωί , στην περιοχή των Εξαρχείων, με στόχο την εκκένωση κάποιων κτιρίων που τελούν υπό κατάληψη και φιλοξενούν πρόσφυγες και διάφορα άλλα άτομα.\nΠρόκειται για μια μεγάλη αστυνομική κινητοποίηση, στα πλαίσια των δηλώσεων που έχει κάνει ο υπουργός προστασίας του Πολίτη Μιχάλης Χρυσοχοϊδης, ότι καταργείοται στην πράξη το λεγόμενο “άβατο” των Εξαρχείων.\nΠληροφορίες αναφέρουν ότι τα κτήρια βρίσκονταν υπό κατάληψη και σε αυτά έμεναν μετανάστες. Τα δύο από τα κτήρια την στιγμή της εφόδου της Αστυνομίας ήταν άδεια, όμως στα άλλα δύο υπήρχαν περίπου 80 μετανάστες που οδηγήθηκαν σε κλούβες της ΕΛΑΣ.\nΤα συγκεκριμένα κτίρια τελούσαν υπό κατάληψη εδώ και τρία χρόνια.\nΥπάρχει συγκεκριμένο σχέδιο της ΕΛΑΣ\nΟ Τραμπ πρότεινε την ρίψη ατομικών βομβών για να καταπολεμήσουν τους κυκλώνες!


The Offering (2016) review - HORRORANT\nHome / Βασίλειος Γιαννάκης / English / Movie review / The Offering (2016) review\nThe Offering (2016) review\nΑυγούστου 01, 2017 Βασίλειος Γιαννάκης, English, Movie review\nΒασικό χαρακτηριστικό του υπαινικτικού τρόμου είναι ότι δεν προσφέρει στον θεατή ή στον αναγνώστη όλες τις απαντήσεις έτοιμες στο πιάτο, αλλά του δίνει το ελεύθερο να χρησιμοποιήσει τη φαντασία του προκειμένου να συνδέσει τα κενά και να έχει μια πλήρη εικόνα της λύσης του μυστηρίου.\nΚυριότερος εκπρόσωπος του λογοτεχνικού υπαινικτικού τρόμου είναι ο αείμνηστος H.P. Lovecraft.\nΤο The Offering είναι μια ταινία του Kelvin Tong που κατάγεται από τη Σιγκαπούρη, γι’ αυτό και αποτελεί συμπαραγωγή της πατρίδας του με τις ΗΠΑ.\nΕδράζεται σχεδόν εξ ολοκλήρου στους κανόνες του υπαινιγμού που προανέφερα, διότι είναι φτιαγμένη έτσι ώστε ο θεατής να σπαζοκεφαλιάζει κατά τη διάρκεια της θέασής της προκειμένου να βρει πώς συνδέονται τα φαινομενικά ασύνδετα στοιχεία που απαρτίζουν τις απαντήσεις στα ερωτήματα που θέτει.\nΟι επιρροές από τον H.P. Lovecraft είναι εμφανείς, εφόσον η θάλασσα και τα θαλάσσια πλάσματα φαίνονται να αποτελούν βασικό δομικό στοιχείο της υπόθεσης, παρά το γεγονός ότι κάτι τέτοιο δεν αναφέρεται ξεκάθαρα.\nΗ υπόθεση έχει να κάνει με μια Αμερικανίδα ρεπόρτερ, τη Jamie Waters (Elizabeth Rice, From Within), η οποία ενημερώνεται ότι η αδελφή της που κατοικεί στη Σιγκαπούρη και πάσχει από μια κληρονομική ασθένεια, έχει αυτοκτονήσει κάτω από παράξενες συνθήκες.\nΜεταβαίνει στη Σιγκαπούρη προκειμένου να λύσει το μυστήριο και εκεί ανακαλύπτει ότι έχουν σημειωθεί πολλές άλλες αυτοκτονίες, που όλες τους σχετίζονται με τον θάνατο της αδελφής της.\nΠαράλληλα, παρακολουθούμε δύο ιερείς που προσπαθούν να ανακαλύψουν ποια είναι η σατανική δύναμη που επιχειρεί να αναδομήσει τον πύργο της Βαβέλ χρησιμοποιώντας εξελιγμένη τεχνολογία στο διαδίκτυο.\nΠώς συνδέονται αυτές οι δύο υποθέσεις;\nΤα στοιχεία παρέχονται διάσπαρτα έτσι ώστε ένα σημαντικό μέρος του κοινού να μην καταλάβει τον συσχετισμό τους (και ίσως χρειαστεί μια δεύτερη θέαση).\nΓι’ αυτό και το The Offering έχει αποσπάσει αρνητικές κριτικές ως τώρα, από θεατές που ισχυρίζονται ότι «είναι μπερδεμένο» και ότι «δεν βγάζει νόημα».\nΗ αλήθεια είναι ότι είναι ιδιοφυές ως προς τη σύλληψη και την πρωτοτυπία του και βγάζει μια χαρά νόημα, ωστόσο υπάρχουν κάποια σημαντικά προβλήματα στην εκτέλεσή του που χαλάνε το όλο σύνολο.\nΤο μεγαλύτερο από αυτά, είναι η χρήση των jumpscares που υπερβαίνει τα όρια και από κάποιο σημείο κι έπειτα καταντά γραφική.\nΔεν είμαι εναντίον των jumpscares όταν δεν χρησιμοποιούνται για να καλύψουν σεναριακές αδυναμίες, αλλά στην προκειμένη περίπτωση όχι απλώς εμφανίζονται ξεκάρφωτα σε μια ταινία που δεν τα είχε ανάγκη, αλλά επιπλέον, από κάποιο σημείο κι έπειτα, καταλήγουν να είναι ενοχλητικά ακόμη και για το κοινό που αρέσκεται στις τρομάρες.\nΣαν να μην έφτανε αυτό, όλες οι σκηνές κατά τις οποίες πετάγεται κάτι απότομα στην οθόνη για να τρομάξει τον θεατή, αφορούν μια υποπλοκή που καταφανώς προστέθηκε αργότερα στο σενάριο, προκειμένου να πουλήσει το έργο σε κάπως ευρύτερο κοινό.\nΉταν λες και ο Kelvin Tong ένιωσε ανασφάλεια στη σκέψη ότι το σενάριό του δεν θα θεωρούνταν αρκετά τρομακτικό από κάποιους και σκάρωσε μια ολόκληρη ιστορία, που τη συνέδεσε κάπως άτσαλα με την κύρια, ώστε να καταστήσει το έργο του πιο εμπορικό.\nΗ αλήθεια είναι ότι και τα στοιχεία που αφορούν αυτή την ιστορία μπορούν να δέσουν με την υπόθεση, αλλά απαιτείται η παραδοχή ότι έχουν προηγηθεί κάποιες τεράστιες συμπτώσεις, που δύσκολα μπορούν να δικαιολογηθούν ακόμη και για τα δεδομένα του φανταστικού κινηματογράφου.\nΟι συμπτώσεις αυτές αποτελούν σεναριακές τρύπες που χάσκουν ορθάνοικτες, ασχημίζοντας το αποτέλεσμα.\nΚαι είναι κρίμα αν σκεφτεί κανείς ότι η ιστορία που κατέστρωσε ο Tong θα μπορούσε να είναι ιδιοφυής αν έλειπαν όλα αυτά τα στοιχεία.\nΆλλο ένα μεγάλο πρόβλημα του σεναρίου, είναι η τετριμμένη κορύφωσή του που περιλαμβάνει έναν εξορκισμό.\nΗ ιστορία μπορούσε να κορυφωθεί πηγαίνοντας σε ένα σωρό κατευθύνσεις, ωστόσο ο Tong επέλεξε την πιο χιλιοπαιγμένη από αυτές και μάλιστα την παρουσίασε με τρόπο που να αποτελεί κακέκτυπο της ταινίας «Ο Εξορκιστής».\nΉταν οι ατυχείς αυτές επιλογές που έριξαν το όλο αποτέλεσμα στα μάτια μου παρά το γεγονός ότι αποτελώ φανατικός οπαδός αυτού του είδους τρόμου.\nΤο The Offering θα μπορούσε να είναι ένα σύγχρονο αριστούργημα, αλλά η ανασφάλειες που κουβαλά το οδήγησαν να στο να μην ξεφεύγει τελικά από την μετριότητα.\nΤο συστήνω ανεπιφύλακτα σε όσους τους αρέσουν τα υπονοούμενα και οι σπαζοκεφαλιές, αν και νομίζω ότι οι περισσότεροι όπως εγώ θα καταλήξουν στο συμπέρασμα ότι αποτελεί μια χαμένη ευκαιρία για κάτι πραγματικά καλό.


Μη μου το success story τάραττε | Stockwatch - Παράθυρο στην Οικονομία\nΤρίτη, 21 Μάιος, 2019 - 23:53\nΟικοσελίδα » Ειδήσεις » Κυπριακή Οικονομία » Κτηματαγορά/Κατασκευές » Μη μου το success story τάραττε\nΜη μου το success story τάραττε\nΗ κυβέρνηση αποφάσισε χθες να διατηρήσει το προσοδοφόρο σχέδιο πολιτογράφησης ξένων επενδυτών, εισάγοντας πρόνοιες για περισσότερο έλεγχο των επενδυτών και προικοδότηση άλλων τομέων της οικονομίας, και διευκολύνοντας παράλληλα επενδύσεις στον πρωτογενή και δευτερογενή τομέα και στη ναυτιλία.\nΗ ανακοίνωση του αναθεωρημένου προγράμματος συνοδεύτηκε από την κοινοποίηση έκθεσης που ετοίμασαν οι λειτουργοί του υπουργείου οικονομικών, στην οποία καταγράφεται η επίδραση του σχεδίου πολιτογράφησης στην οικονομία.\nΜε την έκθεση το υπουργείο προσπαθεί να μετριάσει τη διάχυτη εντύπωση – που, εν μέρει δημιούργησε η ίδια η κυβέρνηση – ότι η οικονομική ανάπτυξη των τελευταίων ετών, και γενικότερα το success story στην οικονομία, οφείλεται στην έκδοση διαβατηρίων σε επενδυτές.\nΠροσπάθησε παράλληλα να αναδείξει τα οφέλη που έχει προσφέρει το πρόγραμμα στην οικονομία και στην κοινωνία, τόσο σε επίπεδο καθαρής συμβολής στο ΑΕΠ όσο και στην αγορά εργασίας.\nΣύμφωνα με το υπουργείο, μόνο το 1,2% της οικονομικής ανάπτυξης που καταγράφηκε στην Κύπρο την τριετία 2016 με 2018 προήλθε από την έκδοση διαβατηρίων σε επενδυτές έναντι 13% που ήταν η σωρευτική ανάπτυξη αυτής της περιόδου.\nΓια τον υπολογισμό του 1,2%, που αφορά τη συμβολή του κατασκευαστικού τομέα, το υπουργείο χρησιμοποιεί μια κατηγορία μέτρησης του τομέα κατασκευών (NACE F) που, όπως αναγνωρίζει, «πιθανόν να μην είναι η ενδεδειγμένη».\nΗ έκθεση σημειώνει, πάντως, ότι τα €3,6 δισ. από τα €6,6 δισ. συναλλαγών που έγιναν από την έκδοση περίπου 1864 που εκδόθηκαν από το 2013 διοχετεύτηκαν για αγορές ακινήτων.\nΤο υπουργείο αναγνωρίζει στην έκθεση ότι το κυπριακό επενδυτικό πρόγραμμα έχει προσφέρει οφέλη και σε άλλους τομείς της οικονομίας, τα οποία όμως είναι δύσκολο να προσμετρηθούν.\nΌπως αναφέρεται στη μελέτη οικονομικού αντίκτυπου, εκτός από την άμεση επίπτωση, υπάρχει και η έμμεση επίπτωση λόγω δευτερογενών επιπτώσεων (spillovers) και σε άλλους τομείς της οικονομίας όπως στην κατανάλωση, τις επαγγελματικές υπηρεσίες, την εκπαίδευση, τη δημιουργία φορολογικών εσόδων και άλλους τομείς από τους νέους κατοίκους και τις οικογένειες τους τα οποία δεν μπορούν να μετρηθούν αλλά προσθέτουν στην ήδη άμεση επίπτωση από τον τομέα των κατασκευών.\nΕπίσης, υπάρχουν και οι επιδράσεις από τις άλλες επενδύσεις κάτω από τα άλλα κριτήρια οι οποίες όμως είναι περιορισμένες σε έκταση σε σύγκριση με τις επενδύσεις σε ακίνητα/μόνιμη κατοικία και η επίδραση αυτή επίσης δεν μπορεί εύκολα να μετρηθεί.\nΌσον αφορά τις εθνικότητες των ατόμων που έχει εγκριθεί η πολιτογράφηση τους, πρώτη με διαφορά είναι η ρωσική, ακολουθεί η κινέζικη και με μικρότερο αριθμό επενδυτών η ουκρανική, η λιβανική και της Σαουδικής Αραβίας.\nΗ επικέντρωση της μελέτης στις επιπτώσεις του προγράμματος στον τομέα των ακινήτων/κατασκευών σχετίζεται με το γεγονός ότι οι συγκεκριμένες επενδύσεις αποτελούν πάνω από το 50% του συνόλου των επενδύσεων που έχουν πραγματοποιηθεί μέσω του προγράμματος κατά την περίοδο 2013-2018, με την αμέσως δεύτερη μεγαλύτερη κατηγορία, αυτή των επενδύσεων σε επιχειρήσεις, να φθάνει το 15% ενώ η κάθε μια από τις υπόλοιπες κατηγορίες παρουσιάζουν ακόμη χαμηλότερη συνεισφορά.\nΓια να ενθαρρύνει επενδύσεις και σε άλλους τομείς, η κυβέρνηση άλλαξε τη δομή του σχεδίου, δίνοντας κίνητρα σε επενδυτές να επενδύουν στον πρωτογενή ή δευτερογενή τομέα, αν θέλουν να αποφύγουν την πληρωμή τέλους €75 χιλ. στο Ίδρυμα Έρευνας και Καινοτομίας.\nΑν και το υπουργείο δεν το διευκρίνισε, στον δευτερογενή τομέα ενδεχομένως να περιλαμβάνεται και ο τομέας των κατασκευών, ενισχύοντας, δηλαδή τον τομέα που έχει ευνοηθεί περισσότερο από το συγκεκριμένο πρόγραμμα.\nΆλλα €75 χιλ. θα διοχετεύονται στον Κυπριακό Οργανισμό Ανάπτυξης Γης για ανάπτυξη προσιτής κατοικίας, ώστε να μετριαστεί η επίδραση της αύξησης τιμών ενοικίων και κατοικιών – που καταγράφεται και στην έκθεση, κυρίως στη Λεμεσό.\nΈνα από τα ενδιαφέροντα στοιχεία του νέου προγράμματος είναι η δυνατότητα επενδύσεων στον τομέα της ναυτιλίας – ένα τομέα που φορολογείται με το χαμηλότερο συντελεστή σε σχέση με άλλους τομείς της οικονομίας.\nΓια να αντιμετωπιστούν οι επικρίσεις της ΕΕ για το πρόγραμμα της Κύπρου, οι επενδυτές θα πρέπει να έχουν ήδη βίζα Schengen, να έχουν παραμείνει στην Κύπρο για έξι μήνες και να έχει πολεοδομική άδεια, αν θα αγοράσει ακίνητο.\nΘα υπάρχει επίσης due diligence των αιτούντων, ώστε να αποφευχθεί το φαινόμενο της παραχώρησης διαβατηρίων σε άτομα που διώκονται ποινικά από τις χώρες τους.\nΕπισυνάπτεται το σχέδιο και η έκθεση του υπουργείου οικονομικών.


Παρασκευή Βρυζίδου: Ο ΚΑΠΟΔΙΣΤΡΙΑΣ ΚΑΙ Η ΕΛΛΗΝΙΚΗ ΕΠΑΝΑΣΤΑΣΗ ΣΤΟ ΕΠΙΚΕΝΤΡΟ ΕΠΙΚΑΙΡΗΣ ΕΚΔΗΛΩΣΗΣ ΣΤΗΝ ΕΟΡΔΑΙΑ\nΟ ΚΑΠΟΔΙΣΤΡΙΑΣ ΚΑΙ Η ΕΛΛΗΝΙΚΗ ΕΠΑΝΑΣΤΑΣΗ ΣΤΟ ΕΠΙΚΕΝΤΡΟ ΕΠΙΚΑΙΡΗΣ ΕΚΔΗΛΩΣΗΣ ΣΤΗΝ ΕΟΡΔΑΙΑ\n«Ιωάννης Καποδίστριας και Ελληνική Επανάσταση» ήταν το θέμα της επίκαιρης εκδήλωσης που διοργάνωσαν ο σύλλογος εκπαιδευτικών πρωτοβάθμιας εκπαίδευσης Εορδαίας και ο δήμος Εορδαίας στο Εμποροβιοτεχνικό Επιμελητήριο Πτολεμαϊδας.\nΚεντρικός ομιλητής ήταν ο Ιωάννης Κορνιλάκης, ενώ ιδιαίτερη ήταν η παρουσία στου Συλλόγου Ιεροψαλτών Εορδαίας.\n«Ο Ιωάννης Καποδίστριας έπαιξε μεγάλο ρόλο στην επανάσταση, αν δεν υπήρχε Καποδίστριας ίσως να μην είχε πετύχει η επανάσταση» τόνισε ο κ. Κορνιλάκης, ο οποίος αναφέρθηκε στην έκδοση που «μάτια Ελλήνων δεν είδαν τα τελευταία 170 χρόνια» της διατριβής με τίτλο «Ιωάννης Καποδίστριας ο άγιος της πολιτικής».\nΗ έκδοση περιλαμβάνει επιστολές που δεν εκδόθηκαν ποτέ, τις οποίες αναλύει ο κ. Κορνιλάκης και «μοιραία συγκρίνει τον τότε κυβερνήτη με τους σημερινούς κυβερνήτες που γκρεμίζουν την πατρίδα. Αυτός έστησε ένα κράτος και τώρα διαλύεται». «Τι να την κάνεις τη δημοκρατία όταν δεν υπάρχει πατρίδα. Αν ξεχάσεις την ιστορία σου έπαψες να υπάρχεις» κατέληξε ο κ. Κορνιλάκης.\nΑπό την πλευράς της, η πρόεδρος του συλλόγου εκπαιδευτικών πρωτοβάθμιας εκπαίδευσης Κατερίνα Ασπράγκαθου τόνισε ότι «όταν επενδύουμε στην παιδεία, μπορούμε να βγάλουμε πολιτικά ώριμους ανθρώπους» και ευχαρίστησε το Σύλλογο Ιεροψαλτών Εορδαίας.\nΤην έναρξη έκανε η δήμαρχος Εορδαίας Παρασκευή Βρυζίδου που ευχαρίστησε τους διοργανωτές, λέγοντας χαρακτηριστικά ότι «η παιδεία και η ορθοδοξία κράτησαν ψηλά το ηθικό και βοήθησαν σε δύσκολους καιρούς να κρατηθούμε ως έθνος. Και σήμερα η παιδεία και η ορθοδοξία πρέπει να αναλάβουν αυτό το ρόλο». Η κ. Βρυζίδου πρόσθεσε πως η εκδήλωση είναι μια ανάταση ψυχής, την οποία έχουμε ιδιαίτερη ανάγκη.\nΟ αρμόδιος για τα θέματα παιδείας του δήμου Εορδαίας Γιάννης Ασπράγκαθος αναφέρθηκε «σ’ ένα μεγάλο ήρωα που έθεσε τα θεμέλια του ελληνικού κράτους».\n«Ήρθαμε να ψάλλουμε για το 40ήμερο, ενόψει του Πάσχα και να βοηθήσουμε στην εκδήλωση του συλλόγου» δήλωσε ο πρόεδρος του συλλόγου Ιεροψαλτών Εορδαίας Ευάγγελος Κεφαλίδης, ενώ πριν την απόδοση του ύμνου «τον ήλιον κρύψαντα» προηγήθηκε η ανάλυσή του από τον πατέρα Αθανάσιο Καμπούρη.


Vipers SC Villa ζωντανά αποτελέσματα, livescore και live streaming - SofaScore\nVipers - SC Villa Ζωντανά αποτελέσματα, livescore και live streaming\n05. Ιουν 201813:00\nVipers SC Villa ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 5.6.2018. και ώρα 13:00 UTC ώρα στο Cup - Uganda. Στο SofaScore ζωντανά αποτελέσματα μπορείτε να βρείτε όλα Vipers εναντίον SC Villa τα προηγούμενα αποτελέσματα με τους H2H αγώνες. Οι σύνδεσμοι Vipers εναντίον SC Villa με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Vipers εναντίον SC Villa ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Vipers SC Villa στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Vipers SC Villa live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Vipers SC Villa ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.